text:
पटना । बिहारीक एक लाख करोड़ स बेसी टका बैंकक राज्य मे स्थापित विभिन्न शाखा मे जमा अछि। एकर बावजूद बिहारी कए ऋण देबा मे बैंक कोताही करैत अछि। इ खुलासा राज्यस्तरीय बैंकर्स कमेटी क बैठक मे भेल। बैठक क बाद उपमुख्यमंत्री सह वित्तमंत्री सुशील कुमार मोदी कहला जे लघु आ अति लघु औद्योगिक इकाइ मे दिलचस्पी रखनिहार लेल जल्द एकटा सम्मेलन आयोजित भ रहल अछि। लोक नौकरी क मोह त्याग उद्योग लगेबा लेल सामने आबथि। एक करोड़ टका तक क कर्ज बिना बंधेज क भेटत। कम कर्ज देबा मे कंजूस बैंक मे सरकारी धन नहि रहत। मोदी कहला जे अनेक बैंक कर्ज वितरण मे काफी कोताही बरैत रहल अछि। एहन बैंक क बारे मे जिलाधिकारी स कहल गेल अछि जे ओहि मे सरकारी धन कए जमा नहि कैल जाए। प्राइवेट बैंक मे त एकदम नहि। ओ कहला जे सरकार बैंक स डेयरी, मुर्गी पालन, मछली पालन, कृषि संयंत्र आ भू-जल सिंचाई योजना क लेल तत्काल कर्ज मुहैया करेबा लेल कहलक अछि। एकरा लेल जनवरी-फरवरी आ मार्च मे 10 तारीख कए हर प्रखंड मे कृषि मेला लगाउल जाएत। जाहि ठाम कृषि, सहकारिता, लघु सिंचाई, राजस्व आ भूमि सुधार विभाग आओर बैंक क अधिकारी मौजूद रहताह। तत्काल कैंप स्थल पर कर्ज क मंजूरी दैत। कैंप मे किसान क्रेडिट कार्ड (केसीसी) क सेहो वितरण होएत। एहि साल 20 लाख गोटे क बीच केसीसी वितरित कैल जेबाक लक्ष्य अछि। ओ कहला जे विकास आयुक्त क अध्यक्षता मे एकटा कमेटी गठित कैल गेल अछि। कमेटी देखत जे ब्याज क दर कोना कम कैल जा सकैत छै। बैंक मे बढल भ्रष्टाचार पर मोदी कहला जे एहि संबंध मे जल्द कार्रवाई कैल जाएत। बैंक लग अपन निगरानी दस्ता अछि मुदा ओ सक्रिय नहि अछि, राज्य सरकार देख रहल अछि जे कोनो अपन निगरानी विभाग स एहि पर कार्रवाई क सकैत छी। ओना ग्रामीण आ सहकारिता बैंक क अधिकारिक शिकायत राज्य निगरानी स कैल जा सकैत अछि।
मुख्य पृष्ठ समाद विशेष बैंक मे जमा अछि बिहारीक एक लाख करोड़


c: text/html

text:
राज्यपाल विद्यापीठ के संबंध मे बात करैत कहलनि कि जयप्रकाश नारायण जेहेन कैको महापुरुष सभ एहि बिहार विद्यापीठ मे शिक्षा हासिल कएलनि। गांधी जी मौलाना मजहरुल हक क' कुलपति, ब्रजकिशोर प्रसाद क' उपकुलपति आओर देशरत्न राजेंद्र प्रसाद क' प्रधानाचार्य नियुक्त केलनि। राज्यपाल रामनाथ कोविंद अप्रत्यक्ष रूप सँ इयो मानलनि कि ऐतिहासिक बिहार विद्यापीठ के सरकारी तौर पर अनदेखी भेल अछि। जाहि कारण ऐहिक विकास अपेक्षित रूप सँ नहि भ' सकल।
राज्यपाल विद्यापीठ के अध्यक्ष विजय प्रकाश केर कोशिसक तारीफ करैत कहलनि कि जे गतिविधि चैल रहल अछि आओर जाहि तरहक प्रयास काएल जे रहल अछि अगर एनहि चलैत रहल तेँ आगूओ सफलता जरूर भेटत। आगा ओ कहलनि कि गुजरात विद्यापीठ होय वा बिहार विद्यापीठ, गांधी जी विद्यापीठ केर चलन शुरु केना छलाह। गांधी जी जाहि तरहे विद्यापीठ बनबे चाहैत छलाह हम सब ओहि दिशा मे काज करब। राज्यपाल कहलनि कि ओ विद्यापीठ के अध्यक्ष विजय प्रकाश से कहलनि कि ओ विद्यापीठ क' विश्वविद्यालय बनेबाक संबंध मे एक ज्ञापन दैथ। राज्यपाल कहलनि कि ओ एहि बात केँ मुख्यमंत्री के संज्ञान म' लौता।
समारोह मे पहुँचल अतिथि सभक स्वागत करैत बिहार विद्यापीठ के अध्यक्ष विजय प्रकाश कहलनि कि बिहार विद्यापीठ केर स्थापनाक उद्घाटन मात्र महात्मा गांधी नहि केना छलाह, बल्कि 62 हजार टाकाक चंदा एकत्र करि ऐहिके संवर्द्धन लेल सेहो देना छलाह। आगा ओ कहलनि कि महात्मा गांधी के सपनाक मुताबिक़, बिहार विद्यापीठ बहुविध व्यावसायिक प्रशिक्षण कार्यक्रम चलबे जे रहल अछि। बी एड प्रशिक्षण केर प्रारंभ एहि सत्रसँ शुरू काएल जे रहल अछि।
समारोह मे विशिष्ट अतिथिक रूपमे उपस्थित भेल एलएन मिथिला यूनिवर्सिटी के प्रोफेसर व प्रसिद्ध इतिहासकार रत्नेश्वर मिश्र बिहार विद्यापीठ क' पुनः जीवित करबाक बात कहलनि। पटना विश्वविद्यालय के प्रो॰ भारती एस॰ कुमार सेहो बिहार विद्यापीठ के जीर्णोद्धारक बात कहलनि। भारती कहलनि कि चारि बरख बाद विद्यापीठ केर स्थापनाक शताब्दी के अवसर पर हम सभ एहुके जश्न मना सकैत छी आओर ओहिके तैयारी एखने सँ होबाक चाहि।

robotstxt: allowed

filter: keep


text:
दरभंगा। 25 मई। बाबा नागार्जुन ग्राम सेवा समिति एवं बी.वी. शांति फाउंडेशन गुजरात केर संयुक्त तत्वधानमे बाबा यात्री जीक गाम तरौनीमे 'तरौनी-महोत्सव' मनाओल जा रहल अछि। कार्यक्रम अध्यक्ष श्री संतोष मिश्रा एवं सचिव श्री विश्वम्भर झा संगहि संगठन महामंत्री श्री प्रकाश झाक कुशल नेतृत्वमे तैयारी अंतिम दौरमे चलि रहल अछि। कार्यक्रमस्थल छोटकी तरौनी (विश्वनाथपुर तरौनी) केर विश्वनाथ महादेव मंदिर एवं प्रस्तावित बाबा नागार्जुन प्रखण्ड मैदानक प्रांगणमे होयत। इ महोत्सव तरौनीक गौरवमयी अतीत जाहिमे एकसँ बढिकय एक विभूति, साहित्यकार, कवि, व्याकरणाचार्य आदि भेलाह हुनक कृतिसँ नव पीढिकेँ परिचय संगहि प्रवासी तरौनीक एवं गामहि में रहनिहार लोकसँ एकदोसराक परिचय करेबाक छोटछीन प्रयाश अछि इ अध्यक्ष श्री संतोष मिश्राजी जनौलनि। प्रस्तावित प्रखंड परिचर्चाक माध्यमसँ सेहो एकर माँग में स्थानीय पंचायतक लोक एकजूट भए अभियान केर आवाजकेँ बुलंद करताह। तत्पश्चात प्रसिद्ध कवि, साहित्यकार लोकनीक द्वारा कविता पाठ होयत संगहि विशिष्ट पाहुन एवं मिथिला-मैथिली लेल कार्यरत संस्थाकेँ सम्मानित सेहो करबाक योजना अछि। कार्यक्रम केर अंतिम चरणमे सांस्कृतिक कार्यक्रमक आयोजन होयत जाहिमे मिथिलारत्न गायक श्री कुंजबिहारी मिश्रा जी एवं हुनक टीम संगहि प्रख्यात मैथिली रॉक स्टार सह अभिनेता माधव राय, बबली चौधरी जी द्वारा अपन आवाजक प्रस्तुतिसँ उपस्थित श्रोताकेँ मनोरंजन करताह। मँच संचालन केर दायित्व प्रसिद्ध हास्य उद्घोषक राधे भाई केर जिम्मा छन्हि जे अपन एकसँ बढिकय एक मैथिलीक विलुप्त होएत बोल, फकरा, चुटकुलासँ कार्यक्रममे चारि चान लगौताह।
तरौनीक अतीत संगहि परिचय :
-------------------------------------
तरौनी गाम दरिभंगा जिलान्तर्गत बेनीपुर प्रखंडक एकटा प्रतिष्ठित गाम थिक जकर पांडित्य, न्याय, दर्शन, व्याकरण, साहित्य ज्ञानसँ मिथिले नहि अपितु सम्पूर्ण भारतवर्ष एतुका ज्ञान पुंजसँ दिव्यमान होएत रहल अछि। इ प्राचीन कालहिं सँ विद्याक सिद्धपीठ रहल अछि। एतै जहिना सिद्ध महात्माक परंपरा रहल अछि तहिना महान पण्डितक सेहो। एकरहि समीप एक माइल पूब (नेहरासँ उत्तर) महाराज हरिसिंह देवक रजवाड़ा (राजद्वार) छल। नेहरा गामक पश्चिम हुनकर चौरासी बीघाक पोखरि एखनहु विद्यमान अछि जकर पछवड़िया भीर पर ओ राजा विश्वचक्र (100 भरि सोनाक बनल) यज्ञ कय ओकर दान कयने छलाह आ पंजी प्रबंधक लेल ब्राह्मण सभा कयने छलाह। एहि सब कृत्यमे तरौनीक पण्डितक सहभागिता स्वभाविके थिक। एहि गामक हस्तलेखकेँ आधार पर नागेन्द्रनाथ गुप्त विद्यापति पदावलीक संपादन कयलनि तैं विद्यापतीक एहि पदावलीक नामे पड़ि गेल तरौनी पदावली। जे पछाति विद्यापति पदावलीमे एहि नामसँ कहल गेल अछि। एहि गाममे विद्यापतिक हाथक लिखल श्रीमद्भागवत(ताल पत्र) उपलब्ध भेल छल। महामहो पंडित परमेश्वर झा मिथिलातत्व विमर्शमे लिखैत छथि महाराज शिवसिंहक रजवाड़ासँ अव्यवहित पश्चिम तरौनी गाम अछि ओहिसमय एहि गाममे बड्ड भारी विद्वान, सिद्ध पुरुष तथा श्रौतस्मतीनिपुण लोक बसैत छलाह जे शिवसिंहक आश्रित भए अनेकों ग्रामोपार्जन कयलनि। विशेषतः कर्म हे मूलक क्षत्रिय ब्राह्मण छलाह। हिनका लोकनीक डीह गामक दक्षिण-पश्चिममे छन्हि आ संप्रति ओहि डीहकेँ लोक सभ विष्णुपुरी डीह कहैत अछि।
एखनहु आधुनिक शिक्षा, व्यवस्था, यथा-अभियंत्रण, चिकित्सा, व्यापार आदि क्षेत्रोंमे भारतवर्षक प्रसिद्ध प्रतिष्ठित संस्थान सभमे नामांकन वा कि परिक्षोतीर्ण भए सर्वोच्च पद सभपर आसीन छथि।
तरौनी नाम कियैक पड़ल..???
-------------------------------------
तरौनी गामक नाम तरौनी कियैक पड़ल तकर कुनो प्रामाणिक इतिहास एखन धरि जनतब नहि भेल अछि। ओना लोकश्रुति केर आधार मानैत ई लिखब सर्वथा उचित होयत जे तरौनी नाम मूल रूपसँ संस्कृतक शब्द तरुवनी केर अपभ्रंश थिक जकर शाब्दिक अर्थ भेल (तरु + वनी) नमहर-नमहर गाछक बोन। तरौनीक सम्बन्धमे ई जनश्रुति सार्थक बुझना जाएत अछि कारण एकसँ बढिकय एक संत-महात्माक ई तपोभूमि रहल अछि जे अपन तप-साधनाक बले सिद्धि प्राप्त कयने छथि। प्रामाणिक दृष्टिकोणसँ तरौनीक इतिहास पन्द्रहम शताब्दीक आरंभमे भेटैत अछि। जाहि भूमि पर श्री विष्णुपुरी झा केर जन्म 1425 ई. में भेल छल। तरौनीक इतिहास अविस्मरणीय अछि आ एकर इतिहास बड्ड शोधक विषय थिक एवं अद्यतन एहि गामक इतिहास पर शोध नहि भेल अछि जकर परम आवश्यकता अछि। तरौनीमे 600 सँ बेसिये कवि, विभूति, साहित्यकार, व्याकरणाचार्य एवं न्यायाचार्य भेलाह अछि। उपरोक्त जे किछु विभिन्न पुस्तक, अध्ययन, लोकश्रुति द्वारा भेटल तकरा सद्य: ओहिना पसारि रहल छी।


text:
मैथिलि फ़िल्म “ ललका पाग “ मैथिली संस्कॄतिक महत्ता आ मैथिल स्त्रीक संस्कार, चरित्र आ त्याग पर आधारित पारिवारिक फ़िल्म अछि । फ़िल्ममे मानवीय भावना आ मूल्यक नीक चित्रांकन कएल गेल अछि । एहि फ़िल्मक सूटिंग सम्पूर्ण मिथिला (भारत एवं नेपालक) केर भिन्न भिन्न मनोरम स्थान पर कएल गेल अछि ! फ़िल्मक निर्देशक -प्रशांत नागेन्द्र जनतव देलनि अछि जे एहि फ़िल्ममे उच्च तकनीकक प्रयोग कएल गेल अछि जकर प्रयोग एखन धरि कोनो मैथिली फ़िल्ममे नहिं कएल गेल छल।
First Portal of Maithili Films, Artists, Songs, Music, Theater and Entertainment मैथिली फ़िल्म, कलाकार, गीत- संगीत, रंगमंच आ मनोरंजनक पहिल मैथिली पोर्टल
Wednesday, April 9, 2014
Rajkamal's "Lalka Paag": The Poignant Story Adapted As a Maithili Film
मैथिलि फ़िल्म “ ललका पाग “ मैथिली संस्कॄतिक महत्ता आ मैथिल स्त्रीक संस्कार, चरित्र आ त्याग पर आधारित पारिवारिक फ़िल्म अछि । फ़िल्ममे मानवीय भावना आ मूल्यक नीक चित्रांकन कएल गेल अछि । एहि फ़िल्मक सूटिंग सम्पूर्ण मिथिला (भारत एवं नेपालक) केर भिन्न भिन्न मनोरम स्थान पर कएल गेल अछि ! फ़िल्मक निर्देशक -प्रशांत नागेन्द्र जनतव देलनि अछि जे एहि फ़िल्ममे उच्च तकनीकक प्रयोग कएल गेल अछि जकर प्रयोग एखन धरि कोनो मैथिली फ़िल्ममे नहिं कएल गेल छल।


text:
रक्षा अनुसन्धान एवम् विकास सङ्गठन
रक्षा अनुसन्धान एवम् विकास सङ्गठन (अंग्रेज़ी:DRDO, Defence Research and Development Organisation) भारतक रक्षासँ जुडल अनुसन्धान कार्यसभक लेल देशक अग्रणी संस्था छी। ई सङ्गठन भारतीय रक्षा मन्त्रालयक एक आनुषाङ्गिक ईकाईक रूपमे काम करैत अछि । ई संस्थानक स्थापना १९५८ मे भारतीय थल सेना एवं रक्षा विज्ञान संस्थानक प्राविधिक विभागक रूपमे कएल गेल छल ।
सन्दर्भ सामग्रीसभ[सम्पादन करी]
- ↑ "India's Defence Budget 2011-12", indiastrategic.in, अभिगमन तिथि २ जुलाई २०१५।
- ↑ "Dr S Christopher, Secretary Department of Defence R&D"।


text:
शनिवार, 8 फ़रवरी 2014
मिथिला - पहिने आ आब: एक छोट समीक्षा
मिथिला - पहिने आ आब: एक छोट समीक्षा
पहिने मिथिलामे नदी सब बान्हल नहि रहैक, एकर पाइन नव-नव पाँक-माइट आ नव अनाज-उत्पत्तिक जोगार संग बेसी रास खेत मे पहुँचि जाय, तहिना सैकडों तरहक मत्स्य (माछ), घोंघा, सितुआ, सिगहार, सेमार, काउछ आ तरह-तरहकेर नव जीवन-आधारक प्रवेशसँ समूचा मिथिलाक पोखैर, डबरा, चभच्चा आदिकेँ भरने रहैत छलैक। लोक गद्दर चाउर सँ लैत बिरनफूल-बासमतीतककेर उत्पादन करैत माछ-काउछ-घोंघीझोर सँ सेहो सन्तुष्टि पबैत छल। सवा कट्ठा एक परिवारक भरण-पोषण लेल काफी होइक। आब ओहि पाइनकेँ बान्हसँ बान्हि सीधा गंगाजी आ फेर सीधा गंगासागर समुद्रमे खसायल जाइछ। पाइनसँ संस्कार बनैत छैक। ई कहबी सुनैत रही - ओ सच भऽ गेलैक अछि। आब सगरो बाहरी कमाईसँ जीवन-निर्वाहक हवा चलि रहल छैक। गाममे रहनिहार बेवकूफ कहाय लागल छैक। आब आध्यात्मिकताक ठामपर भौतिकता सवारी कसैत छैक। आधुनिक मिथिलाक निर्माणमे गंभीर शोध आ बड पैघ परिवर्तनक जरुरत छैक।
मिथिलामे नदी ऊपर बाँध बनाबय के योजना कोना बनल? उपलब्ध जानकारी आ शोधपत्र सँ ज्ञात होइत अछि जे ब्रिटिश ईन्डिया सरकार मिथिला क्षेत्रकेँ जलमग्न आ बाढिग्रस्त मानैत एक मेगा प्रोजेक्ट तैयार केलक जेकरा लोक 'वैभेल प्रोजेक्ट' केर नामसँ जानैत अछि। लेकिन जाबत एहि परियोजनापर काज शुरु होइत ताबत भारत स्वतंत्र भेल आ भारतीय नेतृत्व स्वराज्य पबैत तात्कालीन राजनीतिक उग्रपाँति (यानि पंजाब ओ बंगाल) सबकेँ तुष्टीकरणमे हत्त-पत्त वैह वैभेल प्रोजेक्ट लेल छूटायल बजेट बिहार मे खर्चा नहि कय भाखडा नांगल ओ दामोदर घाटी परियोजनाकेँ स्वीकृति दैत उपेक्षाक सबसँ पहिल डाँग हमरा लोकनिपर बरसेलक। अफसोस जे एहि तरहक डाँगक प्रतिकार पर्यन्त मिथिलावासी या बिहारवासी नेतृत्त्व पाँति कोनो खास नहि केलनि। जरुर बिहारक पहिल मुख्यमंत्री श्रीकृष्ण बाबु एहि लेल बिहारक प्रभावशाली नेता डा. राजेन्द्र प्रसादकेँ पत्र लिखलनि, मुदा ताहि समय धरि राजेन्द्र बाबु आर एकटा विशिष्ट समूह सरदार बल्लभभाई पटेलकेर पक्षमे रहबाक चलते संस्थापन पक्ष यानि नेहरुजी सँ दूर रहबाक चलते मात्र अफसोस प्रकट करैत एहि लेल सीधा प्रधानमंत्री नेहरुसँ पत्राचार करबाक अनुरोध करैत बात अन्ठा देलनि।
लेकिन बात धीरे-धीरे चर्चाक विषय बनल आ ओहि वैभेल परियोजनाक नामपर वगैर कोनो तरहक विशेष शोध या विचार केने भारत सरकार कोसी बाँध परियोजना अनैत लगभग वैह तर्ज सँ आ कोसी प्रोजेक्टकेर स्थापना करैत सब नदीपर बाँध बान्हि लोककेँ फुसलाबैत-बहलाबैत मिथिलाक बर्बादीक एक पटकथा तैयार करैत काज शुरु करौलनि। एम्हर बाँध परियोजनासँ एक सऽ एक ठीकेदार - जमींदार सब अठन्नी अपना लेल अठन्नी काज लेल सूत्रपर ब्रह्मलूट मचौलक आ अन्ततोगत्वा मिथिलाक भविष्य ५६ फाटकवला कोसी बराजक स्वीचपर लटका देल गेल। जँ समीक्षा कैल जाय आ खर्चाक शुरुसँ अन्त धरि जोडल जाय तऽ ई बात स्पष्ट होयत जे आम जनमानसकेर कल्याण मात्र कागज मे आ राजनीति करबा लेल ब्रह्मलूटक एक नीक साधन एहि बाँध परियोजनामे रहल। हम एकर विस्तृत प्रभाव मिथिलाक शनै:-शनै: मृत्युक दिशामे गमनरूपमे सेहो देखैत छी। नहिये पनबिजली, नहिये सिंचाई लेल उपयुक्त नहर, नहिये पोखैर व छोट-छोट नदीकेँ निरन्तर पाइन भेटबाक जोगार, नहिये मत्स्य-मखानक विस्तृत कृषि आ नहिये मिथिलावासीक लेल मिथिलामे कोनो तरहक स्वरोजगारक नव बाट - एतय तक जे पहिले रहल सेहो बर्बाद होइत लोक पलायन करय लेल मजबूर आ आन राज्यमे जाय सस्ता मजदूरी करैत अपन बाल-बच्चाकेँ पोसय लेल मजबूर निरीह मैथिल बिहारी बनि आसाम, पंजाब, बंगाल, महाराष्ट्र, गुजरात आदि राज्यमे माइर-गाइर खाइतो जीवन चलबैत अछि।
पहिले पलायनक मात्रा न्यून छल, लेकिन जेना-जेना बिहारक सूरज जातिवादिताक भुमडीमे फँसैत गेल, तहिना-तहिना सक्षम व समृद्धवर्ग सेहो गाम छोडि अपन पूँजी समेत मिथिलासँ पलायन करबाक बाट निकालय लगलाह। गाम आरो विपन्न बनि गेल। लोक बोनि-मजदूरी करय लेल पर्यन्त लजाय लागल। खेत - खरिहान सब मशानमे परिणति पाबय लागल। पतझड केर मौसम मिथिलामे अपन कहर बिहारी राजनीतिक कूचाइलसँ चारू कात कनकन शीतलता पसारय लागल। यैह कारण छैक जे २०१३ मे आब मिथिलाक युवा तुरिया सेहो अपन सोराज बिना किछु संभव नहि अछि से सोचि मिथिला राज्य आन्दोलन तीव्र केलक।
https://www.facebook.com/pravin.choudhary
कोई टिप्पणी नहीं:
सदस्यता लें टिप्पणियाँ भेजें (Atom)


text:
Tuesday, March 25, 2014
सगर रातिक गोष्ठीक दीर्घयात्रापर विचार व्यक्त केलनि श्री जगदीश प्रसाद मण्डल
81म सगर राति श्री ओम प्रकाश झाजीक संयोजकत्वमे आयोजित छल जइमे अध्यक्षीय भाषणमे निम्नलिखित चर्चा केलनि श्री जगदीश प्रसाद मण्डल....
उदय-प्रलय शाश्वत सत् जहिना छै तहिना जिनगीओ आ जिनगीक किरिया-कलाप सेहो छै। मैथिली साहित्याकाशमे बीसम शताब्दीक आठम दशक ओहने ऊर्जावान साहित्यकारक टोली छल जेहेन वर्षातक पछाति ओस-पाला, गर्दा-धूरासँ स्वच्छ वायुमंडलक संग अकास रहैए। एक संग हरिमोहन बाबू (हरिमोहन झा), तंतर बाबू (तंत्रनाथ झा), मधुपजी (काशीकान्त मिश्र ‘मधूप’), किरणजी (काञ्चीनाथ किरण), मणिपद्मजी (ब्रज किशोर वर्मा ‘मणिपद्म’), शेखरजी (शुधांशु शेखर चौधरी), योगाबाबू (योगानन्द झा), राघवाचार्यजी, (बोध नारायण झा), बहेड़जी (राधाकृष्ण झा ‘बहेड़’) आ राधाकृष्ण चौधरीजी सन मैथिली साहित्यकाशमे दुनियाँक सभ दिशा देखिनिहार छला। दार्शनिक रहितो हरिमोहन बाबूकेँ मैथिली साहित्य हास्यसँ आगू नै बढ़ए देलकनि! एकैसम शदीक मांग अछि जे हुनक समीक्षा मिथिलाक चिन्तनधारा, अध्यात्म दर्शनक कसौटीपर हुअए। तहिना राधाकृष्ण जीक इतिहासक मूल तत्वक सेहो। चौधरी जीक इतिहास समाजमे पाठकक बीच एक नव सोच आ नव दृष्टि दैत अछि तँए ओइ दृष्टिसँ हुनका देखल जाए। भऽ सकैए किछु पोथी हाथ नै पड़ल होन्हि, मुदा इतिहासो तँ इतिहासे छी। जे अखनि तक रज-रजवारासँ आगू नै बढ़ल अछि, तैठाम इतिहासक पूर्णता देखब उचित नै। दुर्भाग्य रहल अछि जे अखनि धरिक इतिहास सामाजिक ताना-बानाकेँ नीक जकाँ नै ताकि सकल अछि। अखनो मिथिलाक खान-पान आ घर-दुआर अपन आदिम स्वरूपकेँ बँचौने अछि। मात्र देखैक नजरिक जरूरत अछि। जे मधुपजी पोरो सागकेँ देखि सकै छथि ओ साग खेनिहारकेँ नै देखि पबितथि? रहस्यमय अछि। किरणजी तँ सहजे मैथिलीक किरणे छला। कठही पैडिलक साइकिलपर शतरंजी चौपेतले रहै छेलनि। शरदक चान जकाँ चमकैत सोभाव। मात्र चाहपर अभ्यागती! बीचमे एकटा प्रश्न उठैए, ओहेन टोली आइ किए ने? साहित्यजगतमे जागरण छल, समाजक बीच जिज्ञासा छल जे कि साहित्य हमरो छी। किरण जीक स्पष्ट कहब छेलनि, जहिना बजै छी तहिना लिखू, जहिना समाजकेँ देखै छिऐ तेहने विषय बनाउ, वएह भेल साहित्य। जेहने विचार किरण जीक रहनि तेहने विचार राहुल सांकृत्यायन जीक सेहो रहनि। हुनको कहब छन्हि अपन बात आन आ आनक बात अपने नीक जकाँ बूझि जाइ, वएह भेल ओइ भाषाक व्याकरण। भाषाक धाराक अंग भेल शब्द। भाषाक धारा ओइसँ वृहत अछि। आन भाषा केना आन भाषामे प्रवेश करैए ओ अलग प्रक्रिया भेल। मणिपद्मजी, सचमुच साहित्यक मर्म बूझिनिहार मणिपद्म भेला। ओना अपनो जिनगीक अनुभव आ दरभंगा जिलाक पुबरिया हिस्साक अखनो कि गति अछि ओइ अनुकूल हुनक सृजन छन्हि। बेछप साहित्यकार। एकभग्गू कविए मात्र नै छला, लोकगाथाक मर्म बुझिनिहारो छला। आठम दशक उर्वर होइक कारण यएह सभ छला। जहिना आठम दशकक उर्वरता छल तहिना नअम दशक उसराह बनैत गेल, बनियेँ गेल। मुदा तैयो साहित्यक धार बहिते रहल अछि। एकटा बात आरो, आठम दशक ओहेन रहल, जइमे गाम-गाममे हराएल-भुतिआएल किछु साहित्यकार सेहो भेटला। मुदा अखनो बहुत हराएल छथि। किछु हेराएलो गेला।
सगर राति दीप जरए, कथा गोष्ठीक आयोजनक अवधारणाक जनम किरण जीक जयन्तीक अवसरिपर लोहना (धर्मपुर)मे एकत्रित साहित्यकारक बीच भेल। मुदा साकार भेल प्रभास कुमार चौधरी जीक माध्यमसँ। एकटा बात बीचमे, किरणजी सन खोद-बेद केनिहारक अवसरि दोसर प्रभासजीक स्थापना। बेछप जिनगी, बेछप सोच, बेछप सृजन, बेछप नजरि प्रभास जीक। असीम जिज्ञासाक संवेदना रग-रगमे रमल छेलनि। जेकर परिचए जीवंत रचना अखनो दाइए रहल छन्हि। साहित्यकारक बीच सहमत बनल जे जहिना पंजाबी सहित्यमे ‘दीवा जले सारी रात’ कथा गोष्ठी भरि रातिक होइए, तहिना मैथिलीओमे हुअए। नव उत्साह नव जिज्ञासाक संग प्रभास भाय डेग उठौलनि। मनमे छेलनि जे साहित्यिक धारा समाजक संग चलए। मुदा किछुए साल पछाति मरि गेला।
पहिल कथा गोष्ठीक आयोजन मुजफ्फरपुरमे भेल। ओतए प्रभासजी नोकरी करै छला। रेणु जीक अध्यक्षतामे गोष्ठी भेल। रेणुजी सेहो समाजकेँ निष्पक्ष ढंगसँ देखै छला। तइ दिनसँ अखनि धरिक कथा गोष्ठी मैथिली साहित्यक धरोहर पूजी छी। एक तँ कथा गोष्ठी दोसर साहित्यक मुख्य विधा। तँए पहिल संतोनो कहल जा सकैए।
पहिल कथा गोष्ठी जनवरी १९९० इस्वीमे भेल। पहिल गोष्ठीमे कथापाठ केने रहथि, रमेशजी- “थाक”, श्रीनिवासजी (शिव शंकर श्रीनिवास)- “वसातमे बहैत लोक”, विभूति आनन्दजी- “अन्यपुरुष”, अशोक जी- “पिशाच”, सियाराम सरस जी- “ओहि साँझक नाम”, प्रभासजी- “खूनी”, रविन्द्र चौधरीजी सेहो कथा पाठ केलनि। तैबीच डा. नन्द किशोर जे एल.एस. कौलेजक नीक शिक्षक, हिन्दीमे कथा पाठ केलनि। मुदा दुर्भाग्य ईहो जे ओ मैथिलीभाषी रहितो हिन्दीमे पाठ केलनि। समीक्षको छथि। कथाक समीक्षक रूपमे कथाकरक संग रमानन्द झा ‘रमण’जी, भीम भाय (भीमनाथ झा), मोहन भारद्वाजजी, जीवकान्त, कथा पाठ जीवकान्त केलनि आकि नै से जनतबमे नै अछि। इत्यादि समीक्षकक संग किछु दर्शको रहबे करथि।
तेसर कथागोष्ठीसँ पोथीक लोकार्पण शुरू भेल, जे बढ़ैत-बढ़ैत दरभंगा गोष्ठी शीर्षपर पहुँच गेल। एक संग पौंतीस-चालिसटा पोथीक लोकार्पण। निर्मली कथा गोष्ठीसँ पूर्व धरि शीर्षपर रहल। निर्मली गोष्ठीमे पैंतालिस-पचासटा पोथीक लोकार्पण भेल। कथा गोष्ठीसँ कथाधारामे एक गति आएल, नव-नव रचनाकारक प्रवेश गोष्ठीमे होइत रहल, गोष्ठी आगू बढ़ैत रहल। मुदा गोष्ठीक बीच एकरूपता नै रहल, केतौ एहेन आयोजन भेल जे साँझसँ भोर भेलो पछाति कथाकारक कथा रहि जाइ छन्हि तँ केतौ अधरतियेमे बेवस्थापक चाह-पान समेटि लइ छथि, खैर जे भेल। साहित्य गोष्ठी साहित्यकारक मंच छी। जइ मंचपर सभकेँ अपन विचार रखैक हक छन्हि। जखनि सभ कियो मिथिलाक विकास चाहै छी तखनि मत-मतान्तर किए? कथा गोष्ठीक संग कथा-विचार मंचोक तँ जरूरति अछिए। लिखैक मानदण्ड, समीक्षाक मानदण्ड के बनौत? समयानुकूल दृष्टिए तँ समसामयिके ने जिम्मा भेल। समसामयिक रचनाकारक रचनाकेँ स्तरानुसार सिलेबसमे स्थान आवश्यक अछि।
दुनियाँमे पैघ-पैघ शिक्षण संस्थान जनसहयोगसँ चलि रहल अछि, की अपना ऐठाम नै चलि सकैए? एकटा विश्वविद्यालय अछि, रेडियो स्टेशन अछि, ओ केना नीक जकाँ बढ़ि सकए, सबहक जिम्मा भेल। एकटा विश्वविद्यालय अछि, जे सोलहन्नी सरकार दिस तकैए, तहूमे लूटिक बाढ़ि छइहे, तइसँ केते आशा कएल जा सकैए। मिथिलामे पाइबला शिक्षण प्रेमी नै छथि, सेहो बात नै अछि। गजेन्द्र जीक (गजेन्द्र ठाकुर) सम्पादनमे नागेन्द्र जीक (नागेन्द्र झा, श्रुति प्रकाशन) सहयोगसँ केते पोथी प्रकाशित भेल अछि ओ अपने-आपमे एकटा उदाहरण अछि। ओना बेक्तीगत रूपमे गजेन्द्रजीकेँ केना बिसरल जाए जे टैगोर पुरस्कारमे एँड़ी-चोटी एक केने छथि। कोंचिन जाइकाल पटना एयरपोर्टपर अपन गाड़ीसँ पहुँचा सभ किछु देखा-सुना दुर्गानन्द मण्डलक संग विदा केलनि। स्पष्ट सोच छन्हि जे आर्थिक दृष्टिए कमजोर रचनाकार लोकनिक रचना प्रकाशित करब। से करबो केलनि आ करितो छथि।अन्तमे, बेवस्थापक ओम बाबू (ओम प्रकाश झा) निर्मली गोष्ठीमे अपन गजल संग्रह नेने लोकार्पण करबए पहुँचला। ओना किछु-किछु पहिनौंसँ बूझल छल मुदा चेहरा देखि झुझुआ गेलौं। किछु करैक जिज्ञासा तँ मनमे छन्हिहेँ। अगिला बात आगू, अखनि तँ अशे धरि। अन्तमे, अन्हरा-अन्हरी माए-बापकेँ कन्हेठ जहिना श्रवणकुमार चारू धाम देखबए विदा भेला तही आशाक संग अपन दू शब्दमे विराम लगबै छी। धैनवाद! जय मैथिली।mmm
Subscribe to: Post Comments (Atom)


text:
अंतिम पेजसँ................................................
Thursday, October 23, 2014
पाइक मोल
पाइक मोल
हथिया नै बरसने बाड़ी-झाड़ीक काज अगते शुरू भऽ गेल। काल्हि कोजगरा छी। ओना समए रौदियाह जकाँ भऽ गेल अछि। मुदा समैओक (मासोक) तँ अपन गुण-धर्म होइ छै। चटाएल ओस रहितो जमीनमे ठंढ़ तँ पसरिए गेल अछि। भोरुका सुरूजक जे सोहनगरता एबा चाही से तँ आबिए गेल अछि। बाध-बोनमे भलहिं रौदी बूझि पड़ैए, मरहन्ने-मरहन्ना देखि पड़ैए मुदा बोन-झाड़क रूप तँ ओते नहियेँ बिगड़ल अछि। तहूमे जाड़क उसरन थोड़े छी जे पालाक पल्ला पड़ि ठिठुरल रहत, वरसातक ने उनाड़ी छी! सरलो भुन्ना तँ रहुक दुना! लत्तीओ-फत्ती आकि झाड़ो-झूड़ जे अगते अर्थात् वरसातसँ पहिने पुरना वस्त्र बदलि नव वस्त्रक संग नव कलशक नव मुड़ीमे नव फूलक संग नव फलोक जोरन तँ जोरनाइए गेल अछि। नव सुरूजक संग रविकान्त नव दिनक नव काज दिस नजरि उठौलनि तँ देखि पड़लनि जे दारीमक बाड़ी जाएब जरूरी अछि। केते रंगक कीड़ी-मकौड़ी, उपद्रव शुरू कऽ देने हएत। बिना किम्हरो तकने ओ दारीमक बाड़ी विदा भेला। बाड़ीक मुहाँनीबला गाछपर नजरि पड़िते दीपकक चिट्ठी मन पड़लनि। मन पड़लनि दुर्गापूजाक छुट्टीमे आएल सिनेहकान्त। कलशथापने दिन चिट्ठी देने छल। जइमे लिखल छेलै जे ‘बीसम दिन परीछाक फारम भराएत, कौलेजक पछिलो बाँकी जे अछि सेहो लागत।’ नाओं लिखौला पछाति एको-पाइ देनौं ने छेलिऐ। दारीमक बाड़ीसँ चोटे घूमि रविकान्त दरबज्जाक चारक ओलतीक बत्तीमे खोंसल चिट्ठी निकालि दोहरा कऽ पढ़लनि। परीछाक फारम भराएत तइले पाइक ओरियान करब छेलनि। ईहो लिखल छेलनि जे दीपक अपने गाम आबि मात्रिकक कोजगरो पूरि लेत आ तेसर दिन आपसो भऽ जाएत। ओना केते पाइक ओरियान करब अछि से स्पष्ट नहियेँ अछि मुदा बेटाक पढ़ाइक अंतिम घड़ीमे किछु बजलो तँ नहियेँ जा सकैए। तहूमे कौलेजक आखिरी परीछा छिऐ। अंतिम परीछा मनमे अबिते रविकान्तकेँ खुशी उपकलनि। बेटाक स्नातक भेने परिवारक अगिला सीढ़ीक एकटा पजेबा जोड़ाएत। एक पजेबा जोड़ेने एक सीढ़ीक रूप बनि जाइए। तेतबे किए, ई की नै भेल जे साधारण पढ़ल-लिखल बाप, बेटाकेँ स्नातक बना दुनियाँक बीच ठाढ़ सेहो करत। स्नातक तँ स्नातक होइए। जेकरा राज-काज चलबैक बुधि भऽ जाइ छै। ख्ाैर जे होउ, जेहेन मन पकड़ि मेहनति करत तेहेन बनत। अपन जे कर्मक संकल्प दुनियाँक संग छल से तँ अबस्से पूर्ति हएत। जिनगीमे सभकेँ अपन-अपन दायित्व होइ छै, तेकरा जे जेहेन संकल्पक संग पूर्ति करैए से तेहेन बनि ठाढ़ होइए।
कोजगरा दिनक सुरूज उठि कऽ एक बाँस ऊपर भेला, करीब आठ बजैत। दीपक रेलबे स्टेशनसँ गामपर पहुँचल। जहिना दीपकक मनमे तेल-बातीक जोगाड़क विचार मर्ड़ाइत तहिना रविकान्तोक मनमे ओही तेल-बातीक चिड़ै चकभौर लैत रहनि। दीपककेँ देखिते रविकान्त बजला-“बाउ, तोरे बात मनमे घुरि-फीरि रहल अछि बहुत दिन जीबह।”
अंतिम पेजसँ................................................
संतोख होइ छै ओ वएह उत्तर लदलासँ कम होइ छै, तँए दीपककेँ बुझा देब रविकान्त जरूरी बुझथि तँ दोसर दिस जिनगीक एक सीढ़ी टपैक काज देखथि। दुनूमे सँ कोनो छोड़बैबला नै। कारण, जँ समैपर पाइक ओरियान नै हएत, फारम नै भराएत तँ परीछा केना देत? तहूमे अपना हाथमे पाइ कम अछि कोनो ब्यौंत करए पड़त। अनका हाथक काजक ठेकाने केते। मुदा दीपको तँ परीछामे बैसैबला विद्यार्थी छी, अखनि जेते ओकरा बरावरीकेँ भरल जेतै, तेते ने परीछामे असान हेतै। ताल-मेल बैसबैत रविकान्त बजला-
“बौआ, किसानी जिनगीमे किसानसँ लऽ कऽ काज केनिहार धरि अगहनमे धान घर अनैए। चाहे खेतक उपजा होइ आकि बोइन आकि आरो-आरो उपए, जेना-जेना अगहनक पछाति समए आगू बढ़ैए तेना-तेना खर्च होइत जाइ छै। घटबी होइ छै। भदबारिमे जे भदइ-धान आकि मरूआ होइ छै ओकरा पावनि-तिहारमे अशुद्ध मानल जाइ छै! दोसर दिस आसीनक पनरह दिन खएन-पीअनि होइ छै आ अगिला पनरह दिन दुर्गापूजासँ कोजगरा धरि होइ छै। तहिना कोजगरा प्रात जे कातिक चढ़ैए, ओकरा धर्ममास मानि अनेको तीर्थ-व्रत आ पावनि-तिहार होइ छै। एहेन स्थितिमे की कएल जाए। मुदा अखनि बेसी कहैक समए नै अछि। केकरो हाथे बच्छा बेचि पहिने तोहर काज आगू बढ़ा देबह पछाति कहियो निचेनसँ आगूक बात कहबह।”
पतिक बात सुनिते चन्द्रावतीकेँ जेना कोजगराक पुनोचान आ दीपककेँ दिवालीक ज्योति जगि गेलनि।¦२४१२¦
Subscribe to: Post Comments (Atom)


text:
Wednesday, August 6, 2014
केते लग केते दूर
केते लग केते दूर
जहलक भीतरो आ बाहरो मेला जकाँ लोकक करमान लगल। करमानो केना नै लगितै, बेटा-बेटीक पढ़ाइ जे मंगनीए सभकेँ भेटतै। राजक सभ राजनीतिक पार्टी आन्दोलन केलक, तहीमे सभ चौअनियाँ नेतासँ लऽ कऽ नमरी, असरफी धरि जहलमे अछि। भाय! चौअनियाँ माने ई जे अंग्रेजीआ जुगमे बड़को नेता चौअनीए सदस्य होइ छला। जखनि मन मिठाएल रहै छै तखनि मीठे नै तीतो मीठ लगै छै आ जखनि मन तीताएल रहै छै तखनि तीतक के कहए जे मीठो तीते लगै छै। मुदा से नै, सबहक मन मिठाएल तँए जहल जाएब उपलब्धि भेल नै कि प्रतिष्ठाक हनन बूझि गाम-गामक लोक जहल जाइले तैयार भऽ नारो देलनि आ जहलो गेला। ओना अखनि धरि जहल जाएबकेँ लोक प्रतिष्ठाक हनने बुझैए। सबहक बाल बच्चाकेँ शिक्षाक जन्मसिद्ध अधिकार भेटतै। जहिना कलयुग अबैकाल शदूल हाथीकेँ कहलक-
“भाय, समए दुरकाल आबि रहल अछि। साढ़े तीनिए हाथक मनुख, जेकर देह अदहा चीरले रहतै, अदहे सौंस रहतै, मुदा रहत तेहने अगिया बताल जे तोरो साधि कऽ रखतह।”
शदूलक बातसँ हाथी घबड़ाएल नै, अपन शक्तिक बोध रहै, उत्तर देलकै-
“तूँ केना बुझलहक? जँ कियो झूठे कहने हुअ तखनि? अपन बाप-दादाक घर-घराड़ी छोड़ि पड़ाएब, जीनगानी नै मरगानी भेल। तँए जेहीठाम छी, तेहीठाम नीक जकाँ केना रहब, एतबे तँ काज भेल, सएह करब अछि। मुदा तोरा जकाँ एहेन देह-दशा रखिओ कऽ पड़ाएब नै।”
हाथीएक शक्ति जकाँ गाम-गामक देशभक्तकेँ शक्ति जगल। रावणक बान्हल सरस्वतीकेँ लंकासँ निकालैक विचार जगल। सबहक बेटा डाक्टर बनतै, इंजीनियर बनतै, प्रोफेसर बनतै, शिक्षक बनतै, हाकिम बनतै, सबहक मनमुराद मनोरथपर चढ़ि रणभूमिक लेल विदा भेल, जहल गेल। जहल गेने गाम-गाममे कचहरीआ लोक फँसि गेल तँए दुनू गोटे असियो, आशा सेहो पतिसँ भेँट करए, जहलक गेटपर बाहरक भीड़मे हराएल। मुलाकातीसँ भरल जगह। दछिनवारि भाग असिया आ उत्तरवारि भाग आशा करीब पाँच लग्गाक दूरीपर। जहिना हजारोक भीड़मे असियाक नजरि छिछलैत आशापर पड़ल तहिना आशाक नजरि सेहो असियापर पड़ल। दशको पछाति दुनूक नजरि दुनूपर पड़ल। ओना चेहरामे दुनूकेँ कमी-बेसी आबि गेल मुदा चिन्हल मुँह कहीं अनचिन्हार भेलैए। हँ होइतो छै, बहुरूपिया नाच की छी? रंगे-रूप बदलब छी किने। दुनूक नजरि दुनूपर पड़ला पछाति मनमे वैचारिक रग्गर उठि गेल। एक विचार कहै जे जोरसँ सोर पाड़ि छाती लगाएब तँ दोसर कहै, अपन दू गोटेक बात छी, ऐठाम हजारोक भीड़ अछि, जखने बोलीमे ओज औत तखने लोकक कान ठाढ़ हेतै। मुदा विषय की रहत तँ दू संगीक बीचक बात, तँए चिकड़ब उचित नै। मुदा मनक मणि फूटि ठोरक फाटक तोड़ि दुनूक निकलए चाहलक। पहिने असियाक ठोर पटपटाएल-
“भरिसक आशा छी।”
असियाक ठोरक सिरखार पकड़ि आशाक मुँह फुटल-
“भरिसक असिया बहिन छी।”
दुनूमे सँ कियो केकरो बात नै सुनि पौलक। मुदा गुरुजनक ठोर पटपटाइक कारण जरूर होइ छै? ई बात दुनूक मनमे घर कऽ नेने छल। गाड़ल आँखि असियापर, आशाकेँ ओ दिन मन पड़ि गेल, जइ दिन गंगामे पैसि दुनू बहिन सप्पत खेने रही जे जिनगी भरि सम्बन्ध बना कऽ राखब मुदा से भेल कहाँ? भेल ई रहै जे जहिया असियो आ आशो महिला कौलेजमे पढ़ैत रहए, तहिया चारू धामक यात्राक प्रोग्राम महाविद्यालय दिससँ बनल जइमे दुनू सेहो सेहो गेल रहए। घुमतीकाल सिमरिया घाट उतरि सभ गंगो स्नान केलक आ जेकरा जे मनमे रहै सेहो ठनलक। तहीमे असिया आशाक बीच बहिना लगल।
तहिना असियाक नजरि ओइ दिनपर पड़ल जइ दिन दुनू एक होस्टलक ठोकरीमे चारि बरख संगे रहल रही। दुनू मिलि खेनाइओ-पीनाइ बनाबी आ पढ़बो-लिखबो करी आ संगे कौलेजो जाइ-आबी। केतए गेल ओ दिन? केतए गेल गंगाक संकल्प? तही बीच जहलक भीतर जोरसँ हल्ला भेल। भीतरक अवाज बाहरो आएल। सभ मुलाकातीक कान ठाढ़ भेल। मुदा मुलाकातीओ तँ रंग-रंगक, कियो पतिक, तँ कियो भायक, कियो कुटुमक तँ कियो गताइतिक। भीतरक हल्ला छी, किछु बात हेतै। बात ई रहै जे जहलक भीतर सएओ ग्रुपमे आन्दोलनी बँटल। सबहक अपन-अपन जिनगी तँए अपन-अपन सबहक देश भक्तिक फर्मूला। देशो भक्ति की देश भक्ति छी, रंग-रंगक भक्ति छी। कियो काेट-कचहरीकेँ जिन्दावाद करैत, तँ कियो तरुआरिक सानपर चलबकेँ चिन्दावाद करैत। जहलक भीतरक हल्ला रहै जे कियो कुरसी, तँ कियो ठीकेदारी, तँ कियो जिनगीक मूल समस्याक चर्चमे उलझि गेल। जइसँ कहा-कही हुअ लगलै, सएह हल्ला जहलक भीतुरका छेलै। ओना सभ आन्दोलनी जन-मानसकेँ आँखि फोड़ैक जिज्ञासासँ शिक्षाकेँ जन्मसिद्ध अधिकार बूझि आन्दोलन केलनि, मुदा विचारो तँ जिनगीएक अनुकूल रहै छै, तँए जे जेहेन परिवारक तेकर तेहेन बुधि-अकील। ओना मनुख ओ शक्ति लऽ कऽ जनम नेने अछि जे अधलासँ अधला वृतिसँ अपन निवारण करैत नीक बनि सकैए। तँए जे सबहक कल्याणक विचार होइ से सवोपरि भेल।
मुलाकातीक बीच सेहो तहिना रंग-रंगक विचार गनगनए लगल। गनगनेबो केना ने करैत। कियो जिज्ञासा करए आएल, तँ कियो मुँहछोहनि, कियो जहलसँ आन्दोलनकर्ताकेँ निकालैले आएल, तँ कियो फाटक तोड़ि संग दइले तनतनाएल। मुदा जहिना असियाक मन पतिपर लटकल तहिना आशोक। दुनूक मन दू-दिसिया भऽ गेल, एक दिस जहलक पति तँ दोसर दिस बालपनक हराएल बहिना।
मध्य वर्गीए परिवारमे दुनूक जनम भेल। बाल-बच्चाक पढ़ाएबकेँ नीक बूझि माए-बाप बी.ए. तक पढ़ाइक बेवस्था केलखिन। ओही समए दुनू गोटे गंगामे पैसि संकल्प केने जे जीवन भरि सम्बन्ध बना कऽ राखब। ताधरि दुनूक अपनो मन कहै जे शिक्षिका बनि धरतीपर पएर रोपब। मुदा से भेल नै, एे दुआरे नै भेल जे बिआहक पछाति जइ घर एली ओ परिवार महिला नोकरीक विरोधी, तँए गृहिणी बनि गेली। गृहिणी तँ बनि गेली मुदा परिवारक जाल तँ विचारमे लागिए गेलनि। परिवारक जाल ई जे कोनो परिवारक सम्बन्ध चाहे समाजक होउ आकि आन समाजक सभ सम्बन्धक अपन-अपन निअम छै, जे निअम प्रतिकूल भेने दुनूक सम्बन्ध छूटि गेल। एकरा टुटब नै कहल जा सकै छै, टुटब ओ भेल जइमे विचारक भिन्नता कारण होइ छै। खैर जे भेल, रहबो तँ नहियेँ कएल। ऐ दुआरे नै रहल जे अठारह बर्खक बाल-बोध जिनगीमे चारि बरख संगे रहल, समैक संयोग एहेन भेल। संयोग ई जे दुनूक विचारधारामे समरूपता रहने निर्णए भेल। मुदा पारिवारिक बन्धन तँ किछु आरो होइ छै।
तीस बर्खक पछाति आइ असियो आ आशोक भेँट भेल, भेँटो नै भेल, एक-दोसरपर नजरि पड़ल। जहलक मुलाकाती फाटकक मुँह छोट रहने एका-एकी समए भेटै। समैओ बान्हल नै, घंटा-घंटा भरि एक-एक मुलाकाती समए लगबै। सिपाहीओ भीड़क दुआरे थरथराइत, तँए जोरसँ बजबो ने करए।
साँझ पड़ि गेल। किछु मुलाकाती चलिओ गेल, मुदा जेते गेल तइसँ बेसी एबो कएल। आशाक मनमे उठल सोझाक रसिया परदेशी जकाँ बसिया भेल छथि। हो-हा करैत सभ मुलाकाती विचारलक जे बिना भेँट-घाँट केने जाएब अन्याय हएत। अन्याय ई हएत जे समांग जहलमे अछि आ बाहरसँ हम तोषो-भरोष नै दिऐ, ई केहेन भेल। ओना अपन-अपन मननुकूल विचारो होइ छै। मुदा जे होउ, जहिना असिया तहिना अशा राति बितबैक निर्णए केलक। भरि दिन मरद-औरत सभ मुलाकातीक रूपमे संगे छल से आब फुट-फुट भेल। गर पाबि असिया-आशा एकाठाम भेल।
असिया-
“बहिन, परिवारमे दोसराइत नै अछि जे अपने एलौं?”
ओना मनमे ईहो ठहकै जे अपनो तँ सएह छी, एकठाम भेने किछु लाड़-चाड़ तँ हेबे करत। सएह भेल। मुदा अशा असियापर नजरि रखि बाजलि-
“बहीन, दोसराइत तँ छथि बुड़हा मुदा परिवारमे रहितो परिवारसँ अलग छथि।”
आशाक नव बात सुनि असिया, पिआसल चिड़ै जकाँ बाजलि-
“से की, बहिन?”
आशा-
“जखन बुड़हाकेँ कहलियनि जे जहलक गेटपर जा बेटाकेँ भेँटो कऽ अबथुन आ ओकीलसँ जमानतो बात पुछि लिहथिन।”
बिच्चेमे असिया-
“बात तँ असलीए कहलियनि।”
आशा-
“सबहक असली की सभले असलीए होइए? ठोहि फाड़ि कहलनि जे आब ऐ दुनियाँमे मरबेटा बाँकी रहल अछि, तँए पाँच कौर अन्न आ पाँच हाथ वस्त्रे टाक जरूरत रहि गेल अछि। परिवार अहाँक छी, दुनियाँ अहाँक छी, जेना करब से करू।”
असिया-
“बात तँ बड़ नीक भेल, मुदा जइ दिन सासुर एलौं, तइ दिन जँ ई छूट भेट गेल रहैत तँ की अपन मनक बात नै मेटाएल रहितए। मुदा...।” ¦¦¦३ अगस्त २०१४
Subscribe to: Post Comments (Atom)


text:
Friday, October 18, 2013
(43) मातृभूमि
मातृभूमि
जिनगीक अंतिम चरणमे आइ अपन मातृभूमिक दर्शन भेल। ओ भूमि जैठामसँ माए सदति नजरि उठा-उठा देखैत रहैत, ओ प्यारी, सिनेही, प्रेमी, जीवनदायिनी, जीवन रक्छिनी भूमि, मातृभूमि। दर्शन पबिते कमल मन कलपि उठल मुदा असीम उत्साहक संग उमंग संचारित भेल। काल्हि धरिक जिनगी आँखसँ छिपए लगल, ओझल हुअ लगल, मुँह नुकबए लगल। जइ दिन अपन जीवनदायिनी भूमिसँ विदा हुअ लगल रही पूर्ण जुवा रही। नस-नसमे नव खूनक संचार होइत रहए। समुद्री जुआर जकाँ जुआनी उठैत रहए। आशा-अभिलाशाक संग पकड़ैले उत्साहित रहए। बाट नै भेटने मातृभूमिक दर्शन लाखो कोस दूर दुर्गमे छिपल रहए। मुदा दर्शन पबिते सत्-चित्त-आनन्दसँ खेलैत देखि, नमन केलियनि।
डाक्टरीक डिग्री प्राप्त करिते बिआह भेल। नीक गाम, नीक कन्या नीक कुल-मूलक संग नीक दहेज भेटल। केना नै भेटैत, जइ डिग्रीक मांग देश-विदेशमे अछि ओइमे बेकारी केतएसँ औत। मुदा इंजीनियर जकाँ तँ नै जे डिग्री पेलोपर काज नै! तइले तँ साधनक जरूरति अछि से अछि केतए। जुआनीक उमंग उठिते गेल। संयोगो नीक रहल जे बाइस बरखक अवस्थामे ओइ फ्रान्समे जइमे महान्-महान् दार्शनिक, तत्व चिन्तक वैज्ञानिक, कलाकार, साहित्यकार, देशभक्त जनम लेने छथि, काज करैक अवसर भेटल। रंगीनी दुनियाँक स्वर्ग, जेहेन ओतए सड़क तेहेन एतए घर नै, ओइ पेरिसमे। बिसरि गेलौं अपन भूमि, अपन मातृभूमि। ओना सोलहन्नी बिसरि नै गेल रही, मुदा विचारक आलमारीक पोथी जाकमे, तर जरूर पड़ि गेलैं। अखनो मन अछि, गामक विद्यालयक देश वन्दना। हृदैमे नै पहुँचल छल गंगा सन पवित्र जलधाराक सरिता, नै जनै छेलौं माटिक सुगंध आ गाछी-बिरछीक फल-फूलक महमही।
अनुकूल हवा पाबि मन मोहित भऽ गेल। जी तोड़ि जिनगीक पाछू पड़ि गेलौं। करमेसँ जिनगी तँ हमरा किए नै। नीक स्तरक परिवार बनेलौं, नीक बैंक बैलेन्स अछि। अपनोसँ बेसी खुशी परिवारक सभ रहै छथि। कारणो स्पष्ट अछि। वाल-बच्चाक जन्मे भेल, पत्नी अनके घरमे रहैवाली। मुदा आइ मन वेकल किए लगैए। बौराइ किए अछि? एकाग्रचित्त सभ दिन रहलौं तखनि बान्हल मन पड़ाए केतए चाहैए। की ‘आएल पानि गेल पानि बाटे-बिलाएल पािन।’ जइ मातृभूमिक गुणगान बच्चा, वृद्ध सभ करै छथि, तैठाम केतए छी। बढ़ैत-बढ़ैत जहिना धन बढ़ैए, गाछ-बिरिछ बढ़ैए तहिना ने विचारो बढ़ैए। मुदा एना किए भऽ रहल अछि जे आब ऐठाम, माने पेरिसमे नै रहि अपन मातृभूमिक रजकण बनब।
जहिना बाइस बरखक वएसमे अपन गाम, समाज, भूमि-मातृभूमि छोड़ि पेरिस आएल रही तहिना आइ छोड़ि अपन प्रेमी मातृभूमि, सिनेही मातृभूमिक कोरामे विश्राम करब। मुदा नहियोँ बुझैत रही तैयौ अबैकाल सभसँ असिरवाद लऽ लेने रही तहिना तँ एतौसँ असीरवाद लाइए लिअए पड़त। जरूर पड़त। मुदा केकरासँ? केकरोसँ नै! ने अपन गंगा-यमुनाक जलधारा, ने हिमालय-कैलाश सन पहाड़, ने गंगा-ब्रहमपुत्र सन धरती, ने समुद्र सदृश हृदए। जहिना पत्नीक संग आएल रही तहिना जाएब। जौं ओहो नै जाथि तखनि? ओ नै जाए चाहती तेकर कारणो तँ कहती। पुछलयनि-
“आब ऐठाम नै रहब।”
पत्नी बजली-
“तखनि?”
कहलियनि-
“अपन मातृभूमिक दर्शन भऽ गेल। ओतए जाएब।”
पत्नी उत्तर देलनि-
“सभ अपन-अपन मालिक होइए। जौं अहाँ जाएब तँ जाएब।”
पुन: पुछलियनि-
“अहाँ?”
कहली-
“अपन कारोबार अछि। बेटा-पुतोहु दुनू फ्रान्सक भऽ गेल। दुनियाँक स्वर्गमे रहि रहल छी। तखनि की?”
मन पड़ल ओ दिन जइ दिन जिनगीक हिसाब जोड़ि आएल रही। पत्नी संगे रहथि। मुदा आइ? जुग बित गेल। जिनका सभसँ असीरवाद लऽ आएल रही भरिसक मरि-हरि गेल हेता, गेलापर के हृदए लगौता। तखनि? तखनि की? किछु ने। मुदा जाधरि पहुँचब ता धरिक तँ उपए चाही। विदा भऽ गेलाैं।
एक समुद्रसँ मिलैत दोसर समुद्रक विशाल जलराशिक बीच जहाजसँ मद्रास पहुँचलौं। मद्रास बन्दरगाहमे उतरि अपन धरती, अपन देश, अपन मातृभूमिकेँ हृदैसँ नमन केलियनि। मन पड़ल रामेश्वरम्। जखनि मद्रास आबि गेल छी तखनि बिनु दर्शने जाएब बचपना...। विदा भेलौं।
धरती-समुद्रक बीच बनल रामेश्वरमक मंदिर। एक दिस विशाल जल-राशिक समुद्र तँ दोसर दिस खिलैत-इठलाइत मातृभूमि। ऊपर शून्य अकास। समुद्रेक लहरिमे स्नान कऽ दर्शन केलौं। मंदिरसँ निकैलिते खजुरीपर गबैत एकटा साधु मुहेँ सुनलौं, “अवगुन चित्त न धरो।” जेना भूखकेँ अन्न, पियासकेँ पानि खिहारि दैत, तहिना मनमे भेल। जलखै कऽ गाम लेल गाड़ी पकड़लौं।
जंगल, पहाड़, नदी, मैदानकेँ चिरैत गाड़ी गाम लग पहुँचल। जे गाम कहियो नन्दन वोन सदृश सजल छल- लहलहाइत खेत, रस्ता-पेरा विद्यालयसँ सजल छल, धारक कटावसँ विरान बनि गेल अछि। ने एकोटा सतघरिया पोखरि बँचल अछि आ ने पीपरक गाछक निच्चाँक विद्यालय। घराड़ी, खेत बनि गेल अछि आ पोखरि-झाँखड़ि घराड़ी। मुदा तँए की, ने गामक परिवार कमल, ने लोक आ ने गामक नाअों। गामक दछिनवरिया सीमापर पहुँचिते एकटा नवयुवककेँ पुछलयनि-
“बाउ, की नाओं छी, अही गाम रहै छी?”
नवयुवक बाजल-
“हँ। रमेश नाम छी।”
पुछलयनि-
“गामक की हाल-चाल अछि?”
प्रश्न सुनि रमेश ठमकि गेल। किए नै ठमकैत। नमती भलहिंं नै बढ़ल हुअए मुदा रंग आ चौराइ तँ जरूर चतरिए गेल अछि। भरिसक चेहरा देखि डरा गेल अछि। मुदा डर तँ ओतए बढ़ैत जेतए डरनिहारकेँ आरो डेराएल जाइत। से तँ नै अछि। मधुआएल मन मुस्कीआइत मुँह खोलि निकलल-
“बौआ, चालीस बरख पूर्व अही माटि-पानिक बीच डाक्टर बनि विदेश गेलौं...।”
मधुर बोली सुनि रमेश बाजल-
“गाममे के सभ छथि?”
कहलिऐ-
“कियो नै। जेहो हेता, हुनको छोड़ि देलियनि। जखनि छोड़ि देलियनि तँ वएह किए पकड़ता।”
तखनि रमेश पुछलक-
“रहबै केतए...?”
बजलौं-
“सएह गुनधुनमे छी।”
रमेश कहलक-
“हम तँ महिंसवारि करै छी, आन किछु जनै नै छी। चलु वस्तीपर पहुँचा दइ छी।”
वस्तीपर पहुँचा रमेश चलि गेल। हम ठमकि गेलौं। पूबारि भागक घरवारीक नजरि पड़िते, ओतैसँ पुछलनि-
“केतए जाएब?”
कहलियनि-
“ब्रह्मपुर।”
घरवारी कहलनि-
“यएह छी। इम्हर आउ।”
मनमे सबुर भेल। हूबा बढ़ल। अपन गामक चालि बढ़ल। लफरि कऽ दरबज्जापर पहुँचलौं। घरवारी कहलनि-
“थाकल-ठेहियाएल आएल छी, पहिने पएर धोउ। चाह बनौने अबै छी, तावत कपड़ा बदलि आराम करू। आइ भरिक तँ अभ्यागत भेलौं काल्हिक विचार काल्हि करब।”
कहि आँगन जा चाह अनलक। दुनू गोटे पिऐत कहलियनि-
“हमहूँ अही गामक वासी छी। नोकरी करए बाहर गेल रही। अपन घराड़ीओ अछि आ दस बीघा चासो।”
ओ बजला-
“हमहूँ आने गामक वासी छी। नानाक दोखतरीपर छी। तँए, ने गामक आँट-पेट जनै छी आ ने पुरना लोक सभकेँ।”
कहलियनि-
“हम डाक्टर छी।”
ओ बजला-
“तखनि तँ गामक देवते भेलौं। जाबे अपन ठर नै बनि जाइए ताबे एतै रहू। अतिथि-अभ्यागतकेँ खुऔने आरो बढ़ै छै।”
ठौर पाबि मन खुशी भेल। जीबैक आशा देखि पत्नीकेँ फोन लगेलौं-
“हेलो..”
पत्नी उत्तर देलनि-
“हँ, हँ, हेलो।”
कहलियनि-
“गामसँ बजै छी। पुन: घूमि कऽ पेरिस नै आएब। अहाँ जौं आबए चाही तँ चलि आउ।”
पत्नी कहलनि-
“चूक भेल जे संगे नै गेलौं। जाधरि अहाँ छेलौं ताधरिक आ अखनिमे जीवन-मृत्युक अन्तर आबि गेल अछि।”
कहलियनि-
“जखने मन हुअए तखने चलि आएब।”
ओ बजली-
“फोन रखै छी..?”m m m
Subscribe to: Post Comments (Atom)


text:
मंगलवार, 31 जनवरी 2017
माए महात्म
दुनिया के दौर मे स्नेह ममता स बहुत दुर भागल छि जेना बुझाइए हम्ही टा ए जग मे अभागल छि ते आजु माए कए याद सँ भाव विभोर भोगेल्हु अछी जेना बुझाइए कतेक जल्दी माएक ममता के छाव मे चैनक सास लि । [माए महात्म ] माए सन कियो नए जगमे महान खोईजलिय चाहे सगरो जहान कावा काशी मथुराधाम शास्त्र पुरान गीता कुरान सगरो माएक ममता कय बखान कियो नए जगमे माए समान माएक ममता अछी महान......... हम छलहुँ गर्भवास माएक पेट मे जखन नौ मास सकल सुरत बिनु देखल माए देलन्ही स्नेहक सुवास माएक मोन हर्ष उल्लास कियो नए जगमे माए समान माएक ममता अछी महान प्रसव पिडा सँ माए बड छटपटोलन्ही मृत्यु सँ लडि लडि जन्म देलन्ही हमर सुरत देख्ते माए ममता कए उत्कर्स पौलन्ही कियो नए जगमे माए समान माएक ममता अछी महान हमर मल मुत्र सभटा हर्शित भए कएलन्ही था था थैया आङुर पकैर चलब सिखौलन्ही मा मा पा पा बा बा कहि बाजब सिखौलन्ही कियो नए जगमे माए समान माएक ममता अछी महान घुट घुट घुटुर घुटुर खाए पिएब सिखौलन्ही अपन रक्त समान दूध अमृतपान करौलन्ही छाती स साटि कय सङ सङ सुतौलन्ही कियो नए जगमे माए समान माएक ममता अछी महान बिनु बजने मोनक बात सभटा बुझ्लन्ही अपन भुख पिआस निन सभटा हमरे भुख पिआस निन मे समर्पित कय देलन्ही बढ जतन स पोसि पाली कए तरुण बनौलन्ही कियो नए जगमे माए समान माएक ममता अछी महान पग पग सदती ममता कए खजाना लुट्बलन्ही जीवन अपन निछावर केलन्ही अवर्निय अछी माएक ममता माएक बर्णन कोना करि तुक्ष शब्द स कोना करि माएक गुणगान माएक ममता अछी महान जगत जननी जग्दम्बा थिक माए बत्सल्ल प्रेमक गँगा थिक माए सुन्दर छवि अप्सरा थिक माए जीवन कए सहारा थिक माए भक्ती कए गुणगान थिक माए शक्ति कए स्वभिमान थिक माए सृष्टि कए अनुपम वरदान थिक माए कावा काशी मथुरा धाम थिक माए शास्त्र पुरान गीता कुरान थिक माए जगमे सभ स पैघ महान थिक माए माएक ममता थिक अनमोल रतन जगमे कतहु नहि भेटत माए धन मानल करि माए महात्म कए कथन तन मन सँ करि माएक सेवा जतन कवि:-प्रभात पुनम
सदस्यता लें टिप्पणियाँ भेजें (Atom)


text:
मिथिला में शिव आ शक्ति केर पूजा होइत छैक। कोनो पाबनि हो बियाह हो कि उपनयन, बिना भोला बाबा आ भगवती के गीत के ओ संपन्न नहि भs सकैत छैक। मोन भेल, जे सब net प्रयोग करैत छथि हुनका लोकनि के लेल किछु भगवतीक गीत, महेशवाणी आ नचारीक संग्रह एकहि ठाम रहे तs हुनका लोकनि के सुविधा भs जयतैन्ह।
महाशिवरात्रि के अवसर पर प्रस्तुत अछि किछु महेशवाणी आ नचारी ।
(१)
कखन हरब दुःख मोर हे भोलानाथ।
दुखहि जनम भेल दुखहि गमाओल
सुख सपनहु नहि भेल हे भोला ।
एहि भव सागर थाह कतहु नहि
भैरव धरु करुआर ;हे भोलानाथ ।
भन विद्यापति मोर भोलानाथ गति
देहु अभय बर मोहि, हे भोलानाथ।


text:
- मुखपृष्ठ
- कापीराइट सूचना
- अनचिन्हार आखरःएक नजरिमे
- आशीष अनचिन्हारक रचना संसार
- गजल शास्त्र आलेख
- हिंदी फिल्मी गीतमे बहर ओ व्याकरण
- अपने एना अपने मूँह
- गजल सम्मान
- गजलक इस्कूल
- गजलकार
- गजलसँ संबंधित आडियो/वीडियो
- आन-लाइन मोशायरा
- समीक्षा/आलोचना/समालोचना खंड
- अर्चा-चर्चा-परिचर्चा
- छंद शास्त्र
- गजलकार परिचय शृखंला
- विश्व गजलकार परिचय शृखंला
- मैथिली गजलसँ संबंधित आन लिंक, पन्ना ओ सामग्री
- Maithili Gazhal Books download
Saturday, 28 July 2012
गजल
प्रस्तुत अछि श्रीमती इरा मल्लिक जीक ई बाल गजल
डेग हमर छोट एखन लछ्य बहुत दूर अछि
नापि लेबै सफलताक बाट मेहनतिसँ बुझै छी
केतबो बाधा एतय बाटमे ढकेलि आगू बढ़बै
मनमे जँ ठानि लेलौँ फेर पाछु मुड़ि नहि सकै छी
मिथिलाक गौरवगाथासँ कहाँ कियौ अनजान छै
छलै कहियो दिव्य मिथिला एखन तँ माटि फकै छी
खूब पढ़ि आगू बढ़बै देशक हित काज करबै
स्वर्णिम मिथिलाके सपना अपन आँखिमे तकै छी
मिथिला अछि सुँदर ठोप भारतक ललाट केर
विश्वमे सम्मानित हो से भगीरथ प्रयास करै छी
(वर्ण -19)
गजल/आलेखक लेखक/प्रस्तुतकर्ता छथि: Ashish Anchinhar at 7/28/2012 11:15:00 am
खोजबीनक कूट-शब्द: इरा मल्लिक, बाल गजल
Subscribe to: Post Comments (Atom)


text:
श्यामसुन्दर यादव ‘पथिक’: होरी अर्थात फगुआ रंगक त्यौहार थिक । मिथिलाञ्चलमे अहि पर्वके मिथिला बासीसभद्धारा रंगोत्सवके रुपमे मनाओल जाईत छैक । होरी अर्थात फगुवा पावनिके लग सऽ देखल जाई तऽ प्रेम, सदभाव आ भाईचाराक सम्बन्ध विस्तार करवला पर्व थिक । जाड सँ उन्मुक्ति पावि वसन्त ऋतु फागुण पुर्णिमाके दिन मनाओल जाईबला ई पर्व विश्वके महत्वपूर्ण सन्देश दऽ रहल अछि । केओ किछ कहए मुदा किन्हो नहि मानव मिथिलावासी एक जुट छथि, एक दोसरके विचमे सदभाव छथि से सन्देश देवए मे हम सभ सफल छी ।
बसन्त ऋतुके हरियालिक स्वागत संगहि मिथिलाबासी फागुण मासमे झुमि उठैत छथि । कियाक त अगहन मासक धान सहितक बालि घर प्रवेश करा फुर्सतके क्षण सेहो पवैत छथि आऽ एम्हर गहुमक बालि सेहो पाकके अवस्थामे पहुच गेल रहैत छैक । तै मिथिलावासी सभक खुशि सँ मोन झुमि उठिनाई स्वभाविक थिक । अहि खुशियाली सभके प्रस्फुटित करएमे सफल मानल गेल अछि, होरी अथवा फगुवा पावनि । बसन्त पञ्चमी अर्थात सरस्वती पूजाक दिन सँ रंग अविरक प्रारम्भ भऽ जाईत छैक । सरस्वतीये पुजा दिन किर्तनिया मण्डली सभ होरीक गित गावि फगुवाक स्वागत करैत छैक । तकर बाद गाम गाममे रात्रिकालिन समयमे होरी अर्थात फगुवा गेवाक कार्य प्रारम्भ भऽ जाईत अछि ।
मिथिला क्षेत्रक लोक सभ रात्रिक भोजन कएलाक बाद दलान या चौपाढिमे एक्कठा भऽ होरीके पुर्व तैयारीमे होरी गित सभ गाव जुटि जाईत छथि । मदमस्त मासके रुपमे मानल जायवाला फागुणमे बुढवोमे जवानी अबैत छैक से कहब मिथिलाञ्चलमे अछि । जकर नमुना गामघरके बुढपुरान लोकसभ होरी गेवाक लेल आगा रहैत छथि । आ युवा जमात सभ मुकदर्शक भ देखैत रहैत छथि । अपन उमरके विसरि बृद्ध सभ झुमरा, जोगिरा, फगुवा गेवामे पाछा नहि हटैत छथि । कहल जाईत अछि जे होरीमे उमर नहि देखल जाइए । बरिस भरिमे एक दिन अपन दुःख पीडा विसरी हर्षोल्लासके साथ ई पावनि मनाओल जाईत अछि ।
गित, संगित, कला, संस्कृति, भेषभुषा आ परम्पराक उर्वर भुमि मानल जायवाला मिथिला अर्थात मधेश भुमिके सदैत एकटा अलग विषेशता आ पहिचान रहलैक अछि । विश्व समुदायके आगा हमसभ गर्वके साथ कहि सकैत छी, जे हम सभ मिथिलावासी छि । एकर श्रेय हमसभ अपन पुर्खा पुर्वजके देबए विना नहि रहि सकैत छी । जे कि गाम घरमे रहएवाला हमर अहाके पुर्खा सभ संस्कृतिके सहेजके अखन धरि रखन छथि । मुदा आव अर्थात २१ म शताब्दीमे बढैत आधुनिकता सँगहि हमर अहाँके पावनि त्यौहार, परम्परा आ संस्कृति उपर प्रहार भऽ रहल अछि । वर्तमान युवा पिढी धीरे धीरे आधुनिकताके बजारमे अपन परम्पराके पाछा छोडि रहल अछि । ओ सभ आधुनिकताके पुजारी बनैत जाऽ रहल अछि ।
एक दशक पहिने धरि श्रीपञ्चमीयेके दिनसँ गाम घरमे होरी गएवाक कार्य शुरु जाईत छल, मुदा आव एहि कार्यमे कमी देखल जा रहल अछि । रात्रि ९ बजेके बाद प्रायः सभ गाम–घरक पुरुष लोकनि एक ठाम जम्मा भ होरी गबैत छल । आब अहि क्रममे किछु कमि देखवामे अबैत अछि । पौराणिक होरी गीतक स्थान तऽ अखन रंग विरंगक अश्लिलता सँ भरल होरी गितक कैसेट लऽ रहल अछि । जे हमर अहाँके संस्कृति उपर प्रहार तऽ करिऐ रहल अछि संगहि अश्लिलता आ छाडापनके न्यौत सेहो दऽ रहल अछि । ओना त होरीमे कनि नोंक–झाेंक आ अश्लिलता रहबे करैत अछि, मुदा परत भितर रहैय । बजारमे होरी गित सम्बन्धि गित सभ एनाई निक बात थिक, मुदा चर्चाके होडबाजीमे अश्लिलता आ परम्परा पर प्रहार नहि होयबाक चाही । परम्परा सऽ जुडल गीत होयवाके चाही । ओना त होरीके विषयमे पौराणिक खिस्सा सेहो अछि ।
हिरण्यकश्यपुके पुत्र छल, प्रहलाद् । जे भगवानके अनन्य भक्त छल, मूदा हुनक पिता हिरण्यकस्यपु भगवान अर्थात देवता विरोधी छल । प्रहलादके मारवाक लेल बहुतरासँ प्रपञ्च रचैत छल, हुनक पिता हिरण्यकस्यपु । ताहि क्रममे विष्णु भक्त प्रहलाद्के जान सँ मारबाक लेल हिरण्यकश्यपु अपन बहिन होलीकाके जिम्मा दैत छथि । बालक प्रहलाद्के आगिमे लऽ होलिका बसि जाईत छैक, मुदा प्रहलाद्के किछ नहि होइत छैक । आ एम्हर होलीका जरिक भष्म भऽ जाईत छैक ।
तैं सत्य पर अटल रहलाके कारणे प्रहलाद् सकुशल आगिसँ बाहर आवि जाईत छैथ । आसुरी शक्ति उपर दैवी शक्तिके विजय होयवाक दिनके स्मरण करैत मिथिलामे होरी पावनि मनेवाक परमपरा चलैत आवि रहल अछि ।
असत्य उपर सत्यके विजय भेलाक अवसरमे विजयोत्सवके रुपमे प्रायः सभ गाममे कमसे कम होलीका दहन कएल जाइत अछि । ढोलक, हारमुनियम, झाइल मृदङ्ग, डम्फा सहितके बाद्यवादन सभ बजाकए होरी गीत गाओल जाईत अछि । होरीक पूर्वक राति गाम घरके लोक सभ होरी गीत गाबैत गामक सिमान पर जा समत जरबैत छथि । आ होरी अर्थात फागुन पुर्णिमाके दिन घर घर सकर सँ बनल पुवा पुडि सहितके पकवान आ परिकार सभ बना भोग लगाक परसादके रुपमे ग्रहण करैत अछि । संगहि जिनका घरमे पावनि नहि होएत अछि, हुनका सभके अपन घर बजाके खुएवाक परम्परा एखनो कायम अछि ।
मुख्यतया फगुवासऽ सम्बन्धित गीत सभ राधा–कृष्ण, शिव–गौरी, सिता–राम, पति–पत्नी, जिजा–साली, दियर–भौज, प्रेमि–प्रेमिका सँ सम्बन्धित रहैत अछि । होरी गितक किछु पाइत अहि प्रकार अछिः
होरी खेले रघुवीरा अवधमे, होरी खेले रघुविरा
किनकर हाथ कनक पिचकारी, किनकर हाथ अविरा
होरी खेले रघुविरा, अवधमे होरी खेले रघुविरा…
एक दिश खेले कुमर कन्हैया, एक दिश खेले होरी हो
एक दिश खेले मोहन मुरारी, दोसर दिश राधा प्यारी हो
शिव मण्ठ पर फहराबए लाल धुजा
शिब मण्ठ पर………………..
जगदम्बा जी खेलत फाग जोगिनी संग लियो ……………….
तहिना होरी गीत सभमे त कनि मस्ती आ अश्लिलताक झलक रहबे करैत अछि । जाहि कारणे युवा मात्र नहि बृद्ध सभक देहमे सेहो मस्तीके सञ्चार भऽ जाइत अछिः
सर रर सरकी नाचे पतकी पैसा लिय मोटकी…
बैगन बारी करैला तोड गेलए लटकी बैगन बाडी…..
पैरमे गडि गेलै कुशम केर रे काँट………..
असगर कोना जायब, नैहर दुर रे बलमुवा………………
अहि प्रकारक होरी गीतसभ देहमे जोश भरवाक काज करैत अछि । जाहिमे जोगिडाके त अपने बिशेषता अछि । जेनाः
कोन ताल पर ढोलक बाजे कोन ताल मजिरा ….
आब जोडी हो कथिए केर टुटल ए छौडा हरबहना,कथिए करे टुटल कमार
कथिए केर टुटल ए छौडी रे पतरकी, कथिए केर टुटल लोहार…………………….
किन्हका पोखरीयामे ए झिलमिल पनियाँ, किनका पोखरीयामे श्यामार
किनका पोखरीयामे चेल्हवा मछरीया कौन पापी फेकए महजाल…………….
समग्रमे कहल जाय त हर्सोल्लासक पर्व थिक होरी अर्थात फगुवा । अहि पर्वमे देवर भौजी आऽ जिजा सालीके बिषेश महत्व रहैत अछि । एक दोसरके रंग अविर लगाक इ पर्व मनाओल जाईत अछि । होरीमे ओना त नैना भुटका आ किशोर सभ बाँसक पिचकारी बनाके रंग खेलैत अछि । मुदा आव तऽ बाँसक पिचकारीक जगह आधुनिक प्लाष्टिकके पिचकारी ल लेलक अछि ।
ओना त मिथिलाके युवक सभ अहि पावनिमे अपनाके कृष्ण आ युवती सभ राधा बुझैत छथि । संगहि संङ्गी–तुरीयाके सङ्ग रङ्ग अबिर लगाके सेहो होरी मनेवाक परम्परा मिथिलामे कायम अछि । एतवे नहि अपन सऽ पैघ व्यक्तिके पैर पर अबीर चढा कए प्रणाम करवाक विशिष्ट नमूना मिथिलामे बिद्यमान अछि । मिथिलाञ्चलक ई स्वस्थ्य एवं अलौकिक परम्परा धीरे–धीरे लोप भऽ रहल अछि ।
होरी पावनिमे विकृति ऐलाक कारणें एकर महत्व घटैत जा रहल अछि । पहिने भाङ्ग पिवा धरिके काज होइत छल होरीमे । मुदा आव भाँंगक जगह ल लेलक अछि देशी विदेश दारुसभ । जाहि नशाके कारणें स्वस्थ होरी कतेको ठाम बदनाम सेहो भ रहल अछि । तंै मिथिलाबासीके सचेत भेनाइ आवश्यक अछि ।
कविश्वर चन्दा झा कहने छथि–
मिथिला फूकत शंख, धैर्य केर डोलि रहल अछि आसन
माँगल नहि छिनल जाईत इतिहासक सिंहासन
अपन संस्कृतिके संरक्षण नहि करब त लोप होयवामे आ विकृतिक प्रवेशमे बहुत समय नहि लागत । तंै सम्पुर्ण मिथिलावासीसभ उठी, जागी आ अपन संस्कृतिके संरक्षण करी । मिथिलाक सुन्दर नगरीकें प्रदुषित होयबा सँ बचाबी । अपने सभक फगुआ सुखद् होय ।
(लेखक मैथिली साहित्य परिषद राजविराजक सचिव छथि। )


text:
मोदीक इच्छा नीतीशक राह कठिन करब स बेसी सुषमाक राह कठिन करब अछि
बिहार मे नरेंद्र मोदी गठबंधन लेल नासूर बनि गेलथि अछि। भाजपा मे इ सवाल उठि रहल अछि जे नरेंद्र मोदी अपन हित लेल बिहार मे पार्टी आ गठबंधन कए दांव पर किया लगा रहल छथि। संघ क भीतर सेहो इ विचार उभरि रहल अछि जे आखिर नरेंद्र मोदी लेल बिहार एतबा महत्वपूर्ण किया भ गेल, जखन कि ओ एकटा राज्यक मुखिया छथि आ हुनकर समकक्ष रमन सिंह आ शिवराज सिंह चौहान लेल इ कोनो सवाल नहि अछि।
सवाल इ सेहो अछि जे पिछला लोकसभा चुनाव मे नीतीशक अगुवाई मे प्रचार भेल जखन कि मामला दिल्ली मे सरकार बनेबाक छल। ओहि चुनाव मे नरेंद्र मोदी क कोनो सभा नहि हेबाक पाछू कहल जाइत अछि जे नीतीश क दबाव छल, तखन एहि बेर इ सवाल किया बनि रहल अछि, जखन कि एहि बेर नीतीशक काजक उपर वोट लेबाक अछि। एहन मे मोदी केतबा कारगर हेताह इ ककरो स नुकायल नहि अछि।
जानकार मानैत छथि जे लोकसभा चुनाव मे आडवाणी कए कहुना पीएम बनबाक छल आ ओ नीतीशक इ शर्त मानि लेलथि। नीतीश गुजरात स बेसी सीट बिहार स राजग क झोली मे देलथि, जाहि स हुनकर मोदी विरोध मजबूत भेल। आब बारी नीतीशक अछि। जखन आडवाणी लेल मोदी बिहार नहि गेलाह त नीतीश लेल जेबाक कौन जरूरत। निश्चित रूप से मोदीक इच्छा नीतीशक राह कठिन करब स बेसी सुषमाक राह कठिन करब अछि। सुषमा लोकसभा मे विपक्षक नेता छथि आ अगिला लोकसभा चुनाव मे ओ पीएमक दावेदार भ सकैत छथि आ मोदी एकरा लेल तैयार नहि छथि। मोदीक महत्वाकांक्षा पिछला चुनाव मे सामने आबि गेल छल, एहन मे बिहार मोदीक एहि महत्वाकांक्षा कए पूरा करबा लेल जरूरी अछि। मोदी चाहैत छथि जे बिहार मे ओ भाजपा नेता स बेसी राजग नेताक रूप मे स्थापित होएत। आ अपना कए अगिला पीएमक रूप मे प्रचारित करबा कोशिश करथि। मोदीक एहि इच्छा क मौन समर्थन द रहल आडवाणी लेल आब दुविधाक स्थिति अछि किया कि लोकसभा चुनावक बाद मोदी माडल पर भाजपा मे बहस तेज भ गेल अछि। शिवराज आ वसुंधरा सन नेता एहि मसला पर खुलिकए विरोध करि रहल छथि। एहन मे देश कए नेता आ दिशा द चुकल बिहार नीतीश, सुशील, लालू आ पासवानक आगू नरेंद्र मोदी क गप पर वोट देत इ मानव ककरो लेल कठिन अछि।
उड़ीसा मे अपन स्थिति कए देखिकए भाजपा क पैघ नेता इ मानि रहल छथि जे बिहार मे जदयू कए जेतबा जरूरत भाजपा क अछि, ओहि स कहीं बेसी भाजपा कए जदयू क अछि। एहन मे गठबंधन कए तोडब कतहु स काबिलती नहि होएत। दोसर दिस लोकसभा स ल कए एखनधरि कतेक बेर इ सवाल उठल जे नीतीश एनडीए क करीब छथि, मुदा ओ बेर-बेर कहला जे फिलहाल राजग मे छी। इ राजनीतिक कम जानकारी रखनिहार सेहो जनैत छथि जे बिहार विधानसभा चुनाव मे नीतीशक भूमिका केतबा महत्वपूर्ण अछि। जहां तक सुषमा स्वराज्य आ अरूण जेटलीक सवाल अछि ओ सेहो मोदीक एहि अतिमहत्वाकांक्षा कए पार्टी आ गठबंधन लेल नीक नहि मानि रहल छथि।
नवीण पटनायक कए राजग छोडलाक बाद धर्मनिरपेक्ष नेता मे नीतीश असगर बचि गेलाह अछि। नीतीश राजग मे रहैत समान नागरिक संहिता, बाबरी मस्जिद आओर धारा-370 पर भाजपा स बेसी कांग्रेस आ वामदल क लग मे रहलाह। एहन मे मुद्दत स नीतीश क सराहना क मंत्रजाप करि रहल कांग्रेस मोदी क मामला मे नीतीश कए घेरबा लेल तैयार अछि।
बिहार भाजपा क एकटा पैघ नेताक कहब अछि जे गठबंधन लेल अपन तीन टा मुददा कए पहिने इ कहि कए ठंडा बक्सा मे द देने छी जे अपन सरकार बनत त एकरा लागू करब। अर्थात पार्टी इ मानैत अछि जे राजग मे ओकर आदेश सीमित अछि आ सहयोगी दलक इच्छा पर बहुत किछु तय होएत। एहन मे नरेंद्र मोदीक छविक बिहार मे उपयोग करब या नहि करब राजग तय करत आ राजग क नेता नीतीश कुमार छथि।
राजनीतिक जानकारक कहब अछि जे नरेंद्र मोदी आ नीतीषक तुलना नहि भ सकैत अछि, खास क बिहार मे, एहि ठाम नरेंद्र मोदी स मजबूत अपील सुशील मोदीक अछि, नीतीशक त गप छोडू।
राजनीतिक विश्लेषक क कहब अछि जे केंद्र क राजनीति स बिहार लौटलाक बाद नीतीश राज्य मे राजनीति क एकटा नव माडल तैयार कैलथि अछि। नीतीश स्थानीय मुद्दा स राष्ट्रीय राजनीति करनिहार बिहार क पहिल नेता छथि। इ बिहार क लेल नव राजनीतिक शुरुआत है। नीतीश बिहार मे ओहि राजनीति क सेहो शुरुआत कैलथि जाहि मे केंद्र आ राज्य क संबंध एक-दोसर क हित पर निर्भर करैत अछि। न कि पार्टी या गठबंधन पर। एहि प्रकार क राजनीति दक्षिण क राज्य मे होइत रहल अछि। बिहार क परंपरा रहल अछि जे एहि ठामक नेता राज्य स बेसी देश क गप करैत रहल अछि। विकास क लेल एहन राजनीति जरूरी अछि आ नीतीश इ गप लोक कए बुझेबा मे सेहो सफल रहलाह अछि। एहि कारण स ओ जनता स एतबा ताकत देबा लेल कहैत रहलाह अछि जाहि स कोई बिहार क हक मारबाक साहस नहि करि सकए। नीतीश दल आ गठबंधन स परे केंद्र स एकटा एहन संबंध रखलाह, जेे बिहार क हित मे रहल। नीतीश मे दक्षिण क नेता क भांति केंद्र स सौदेबाजी करबाक हिम्मत सेहो अछि आ जम्मू-कश्मीर क मुख्यमंत्री क भांति केंद्र स गुहार लगेबाक मजबूरी सेहो। एहि कारण स एक कात वो केंद्र स टका स बेसी आजादी चाहैत रहलाह, ओतहि दोसर दिस बिहार कए विशेष राज्य क दर्जा दियेबा लेल हल्ला सेहो करैत रहलाह। हुनकर शांत, गंभीर आ भावहीन चेहरा मित्रक लेल सेहो अबूझ पहेली बनल अछि। लालू प्रसाद कहैत छथि जे नीतीश क पेट मे दांत अछि। जदयूक किछु नेता सह मित्र सेहो एहि स इनकार नहि करैत छथि, मुदा हुनकर साफगोई सब कए हैरान करैत अछि। पिछला चारि साल मे जनताक बीच सबसे बेसी रहनिहार सीएम नीतीश लोकक बीच जेबा लेल हरदम तैयार रहलाह। कहियो जनता स सीधा संवाद करब लालू क सबस मजबूत हथियार छल, मुदा एकर विपरीत नीतीश लोक स केवल सीधा संवाद नहि करैत रहलाह, बल्कि गोतिया बनि जाइत छथि। ओ एकटा शिक्षक क भांति लोक कए बुझबैत छथि जे कोना हुनकर सरकार लाठी क जगह कलम पकड़ा कए बिहार क लड़का-लड़की क लेल 21 वीं सदी क मार्ग प्रशस्त केलक अछि। हुनकर भाषण मे आत्मीय बोध एतबा होइत अछि जे भीड़ क रिस्पांस देखैत बनैत अछि। नीतीश जखन इ कहैत छथि जे स्कूली लड़की क लेल पोशाक आ साइकिल क व्यवस्था करब हुनकर सबस पैघ उपलब्धि अछि, ताकि ओ विवाह क बाद जाहि घर मे जाइथि ओकरा सेहो शिक्षित करि सकथि, त भीड़ क अंतिम कतार मे ठार लड़की सेहो अपन ताली क आवाज मंच तक पहुंचेबा लेल हाथ लाल करि लैत अछि। बिहार क जनता क क्षमता कए गौरवांन्वित करैत जखन ओ कहैत छथि जे दिल्ली स हमरा टका नहि चाही। बस दिल्ली हमर विकास योजना कए रोकबाक प्रयास करब छोडि दिए, त इ अपील बिहार मे नरेंद्र मोदीक कोनो भावनापूर्ण अपील स बेसी कारगर होएत।
नरेंद्र मोदी जाहि मसला पर बजबा लेल विख्यात छथि, बिहार मे ओ कोनो मसला नहि अछि। परिवारवाद पर नरेंद्र मोदी जतय असभ्य रूप स हमला करैत छथि, ओहि ठाम नीतीश केवल एतबा कहैत छथि जे आइ ककरो अपन बेटा कए आगू बढे़बाक चिंता अछि, त ककरो अपन भाई आ बहू कए, कोई साला क लेल मरल जा रहल अछि, मुदा हमरा बिहार क नौ करोड़ लोक क चिंता रहैत अछि। बिहार देश कए राजेंद्र प्रसाद क शालीनता देखलक। जयप्रकाश क जीवटता क संग-संग लालू प्रसाद क अल्लहड़ता कए सेहो देखेलक अछि। नीतीश क छवि एहि सब स अलग सेहो अछि आ मिलैत-जुलैत सेहो। एहन मे जखन आइ सब क नजरि नीतीश पर जा करि ठहरि गेल अछि, मोदीक बीच मे हुडदंग करब गडकरीक नेतृत्व क्षमताक उपर सवाल ठार करैत अछि, किया कि बिहारक जनता त राजनीतिक रूप स ततबा जागरूक अछि जे ओ देष कए बाट देखेबाक काज करैत रहल अछि, अपन बाट ताकि लेत, मुदा भाजपाक हालात माया मिली ना राम वाला भ सकैत अछि।


text:
रेल थानाध्यक्ष विनोद राम कहला कि बाजार म' एहि गांजा केर दाम एल लाख सँ बेसी होयत। महिला केँ नाम रजीना खातुन अछि, पुरुष अप्पन नाम मो. तुलफैन बतौलन्हि। दुनु समस्तीपुर जिला केँ वारिसनगर थाना अंतर्गत रायपुर गामक मो. मुस्लिम केर पुत्र व पुत्री छैथ। दुनु अमरनाथ एक्सप्रेस सँ गांजा ल' अप्पन गाम बेचबाक लेल ल' जायत छल।
पुलिस बतओलन्हि कि गांजा केर वजन 15 किलाग्राम अछि। पुलिस के मुताबिक दुनु भाई - बहिन एहि तस्करी के धंधा म' काफी दिन सँ लागल छैथ। हिनका सभ द्वारा गांजा बंगाल सँ कीन समस्तीपुर जिला केँ विभिन्न क्षेत्र म' भेचल जायत अछि। इम्हर रेल पुलिस केँ डीएसपी अस्मिता सुमन कहला कि एहि रैकेट म' आर लोग शामिल भ' सकैत अछि। जाहिक जांच - पड़ताल कायल जे रहल अछि।


text:
संसद भवन के गलियारा मे रेल राज्यमंत्री मनोज सिन्हा लोग सभसँ भेंट मुलाक़ात केलैथ, मुदा मुख्यमंत्री के नाम पर भेटैत बधाई के टारैत रहलैथ। मनोज सिन्हा उत्तर प्रदेश के अगिला मुख्यमंत्री बनता ऐहिक एखन धरी नहिये तेँ पुष्टि भेल अछि नहिये खंडन।
मिडिया द्वारा पुछल गेल सवाल सँ बचैत मनोज सिन्हा माइक पर कहला कि जते धरी हमर मामला अछि, हम आब दिल्लीये मे छी आओर सोमवार दिन सेहो दिल्लीये मे रहब। बाद मे ओ गाजीपुर लेल चल देला। एहि बीच बीजेपी नेता सभक मानब अछि की कि राज्य मे पार्टी दू उपमुख्यमंत्री बनेबा पर सेहो गंभीरता से विचार क' रहल अछि ताकि राज्य के दू बड़का क्षेत्र सभके प्रतिनिधित्व देल जे सके।


text:
हुनकर नाम छल सदानन्द मंडल। माता-पिता हुनका सदन कहैत छलखिन्ह। हुनका नेनपने सँ नाटक-नौटंकी सब मे पार्ट लेबाक शौक छलैन्हि। कनी कऽ कविता शेर सब मे सेहो हुनका मोन लागैत रहैन्हि। ओ अपन उपनाम निर्मोही राखि लेने छलैथ। नाम पूछबा पर अपन नाम सदन निर्मोही बताबैत छलाह। शनैः-शनैः हुनकर नाम निर्मोही जी, निर्मोही आ निर्मोहिया प्रसिद्ध भऽ गेल छलैन्हि। घर-परिवारक लोकक अलावे दोस्त महिम सब हुनका निर्मोही नाम सँ जानऽ लागल छल। हुनकर एकटा बाल सखा छलैथ जिनकर नाम छल घूरन सदा। घूरन सेहो निर्मोही जकाँ नाटक कविताक शौकीन छलाह आ एहि सब मे भाग लैत छलाह। ओ अपन नाम दीवाना राखने छलाह। निर्मोही-दीवानाक जोडी पूरा परोपट्टा मे प्रसिद्ध छल। दुर्गा पूजा मे गाम मे नाटक बिना निर्मोही-दीवाना केर सम्भव नै छल। कोनो आयोजन हुए वा ककरो एहिठाम बरियाती आबै आ की कतौ अष्टजाम होय, सबठाँ निर्मोही आ दीवानाक उपस्थिति परम आवश्यक रहै। निर्मोही-दीवाना गामक लेल नौशाद, खैय्याम, रफी, मुकेश, किशोर आदि सब छलाह। जखने गाम मे कोनो सान्स्कृतिक कार्यक्रम होय की लोक जल्दी सँ जा कऽ अगिला सीट लेबाक कोशिश करैत छल जाहि सँ निर्मोही-दीवानाक नीक जकाँ देख सकल जाइ। कहै केर इ तात्पर्य की निर्मोही आ दीवाना सबहक मनोरंजनक पूर्त्ति करैत छलाह। नाटकक आयोजन मे उद्घोषक जखने कहै की आब निर्मोही दीवाना मन्च पर आबि रहल छथि की तालीक गडगडी सँ पूरा आकाश बडी काल धरि गनगनाईत रहै छल। मन्च पर आबैत देरी दुनू गोटे जनता केँ नमस्कार कऽ कए शुरू करैत छलाह- "हम छी निर्मोही-दीवाना, सब दुख सँ अनजाना, लऽ कए आबि गेल छी, मनोरंजनक खजाना।" आ की लोक ताली बजबय लागै। तकर बाद फिल्मी गाना, पैरोडी, कविता, शाईरी आदि सँ ओ दुनू गोटे पूरा मनोरंजन करैत छलखिन्ह। तहिना गाम मे कोनो बरियाती आबै तऽ इ दुनू गोटे ओहि दरबज्जा पर पहुँचि जाइ छलाह। हुनकर सबहक इ सेवा निशुल्क रहैत छल। कियो भोजन करा दैत छल, तऽ ठीक, नै तऽ कोनो बात नै। हिनकर सबहक कोनो माँग नै छलैन्हि। नेनपने सँ हमरा मोन मे हिनका सबहक प्रति बड्ड आदर छल। हिनकर सबहक निस्वार्थ सेवा देखि हमरा सदिखन यैह लागल जे इ सब सही मे साधु छथि। हिनका सबहक परिवारक खर्चा कहुना कऽ चलैत छल। कखनो माता-पिताक हुथनाइ आ कखनो कनियाँक बात कथा। मुदा हिनका सब पर कोनो असर नै छल। साँझ होइत देरी दुनू मुखियाजीक पोखरिक भिंडा पर आबि जाइत छलाह, जतय पहिने सँ छौंडा आ जुआन सब हिनकर सबहक प्रतीक्षा मे बैसल रहैत छलाह। तकर बाद शुरू भऽ जाइत छल मुशायरा इ शायर-द्वय केर।
समयक गाडी तेजी सँ भागैत रहल। हम पढि कऽ किरानीक नौकरी करऽ लागलौं। गाम एनाई कम भऽ गेल। शुरु मे तऽ नियम बना कऽ होली, दुर्गा पूजा, छठि मे आबैत रहलौं। बाद मे इहो एनाई जेनाई बड्ड कम भऽ गेल। गाम मे धीरे धीरे सब किछ बदलि गेल। नाटकक चलन सेहो खतम भेल जाईत छल। ओकर बदला मे थेटर आ बाईजीक चलन बढल जाईत छल। बरियातीक स्वागत सत्कार मे अपनैतीक स्थान पर यान्त्रीकरण जकाँ बेबहार हुए लागल छल। निर्मोही आ दीवानाक पूछनिहारक संख्या सेहो घटल जाईत छल। घूरन सदा अपन परिवारक दारूण स्थिति देखि नौकरीक जोगाड मे लागि गेलाह आ कहुना कऽ एकटा प्राइवेट प्रेस मे दरिभंगा मे नौकरी करऽ लागलाह। ओ अपन बाल सखा सदानन्द मंडल उर्फ सदन निर्मोही केँ सेहो लऽ जेबाक प्रयास केलखिन्ह, मुदा निर्मोही नहि गेलथि। निर्मोहीक स्थिति आरो खराप भेल गेल आ तमाकूलक खर्ची तक निकलनाई भारी हुअ लागल। मुदा निर्मोही अपन कविता शाईरीक शौक नै छोडलैन्हि। एक बेर दुर्गा पूजा मे गाम एलहुँ। साँझ मे मेला घूमै लेल गेलौं। पता चलल जे एहि बेर एकटा पैघ थेटर आयल अछि। हम कक्का सँ निर्मोहीजी दिया पूछलियैन्हि। कक्का कहलथि जे ओ बताह भऽ गेल छथि। कतौ कोनटा मे ठाढ भऽ कऽ अपन बडबडाईत हेताह। हम चारू कात ताकऽ लागलौं। देखलौं जे मेलाक एकटा अन्हार कोन मे ओ वीर रसक कविता पूरा जोश मे पाठ करैत छलाह आ बच्चा सब हुनकर चारू कात घेरा बना कऽ ताली बजबैत छल। हम लग गेलौं। निर्मोहीजीक दाढी पूरा बढल छल। आँखि मे काँची, उजडल केश, फाटल कुरता.... हमर मोन करूणा सँ भरि गेल। हम गोर लागलियैन्हि आ पूछलियैन्हि- "कक्का चिन्हलौं?" ओ हमरा धेआन सँ देखि बजलाह- "अहाँ ओम थीकौं ने।" हम- "अहाँ अपन की हाल बना लेने छी। काकी आ बच्चा सबहक की हाल?" निर्मोही- "यौ सब कहुना कऽ जीबि रहल छै। खेनाईक जोगाड कहुना भऽ जाईत अछि।" हम- "कविता शाईरीक की हाल?" निर्मोही- "कियो पूछनिहार तऽ रहल नै। बस अपने रचना करैत छी आ नित्य साँझ मे पोखरिक भिंडा पर जा कऽ असगरे पाठ करैत छी। लोक बताह कहैत ए। सब बुडिबक छथि। साहित्य आ रचनाक महत्व की बूझताह।" हम- "कोनो नौकरी नै केलियै अहाँ?" निर्मोही- "हमर जन्म नौकरी करबा लेल नै भेल अछि। हम अपन जिनगी गीत-संगीत आ शाईरीक नाम लिख देने छी।" हम- "इ तऽ ठीक अछि। मुदा काकी आ बच्चा सभक तऽ सोचियौ।" निर्मोही- "अरे सभक देखनिहार भगवान छथि। भगवान सभक जोगाड करथिन्ह।" हमरा रहल नै गेल आ हम किछ आर्थिक मदति करबाक कोशिश केलौं, मुदा ओ लेबा सँ मनाही कऽ देलथि। कहलथि- "अहाँक चाह पीबि लेलौं, बस वैह बहुत अछि। हमरा कोनो मदति नै चाही।" हम हुनका सँ अनुमति लऽ कऽ मेला सँ गाम दिस चललहुँ। सोचऽ लागलहुँ जे इ कोन बतहपनी भेल। परिवारक विषय मे नै सोचबाक छलैन्हि तऽ बियाह किया केलाह निर्मोही जी। फेर इहो सोचऽ लागलौं की समाजक लोक मनोरंजन तऽ चाहै छथि, मुदा मनोरंजन पर पाई नै खर्च करऽ चाहै छथि, से किया। नीक सँ नीक कलाकार जँ अपन कोनो रोजगार नै करै तऽ भूखले मरि जाईत ए। समाज एहन निर्मोही कियाक अछि। जे कहियो सबहक तालीक केन्द्र रहैत छलाह, से आब सब केँ बताह किया बूझा रहल छथिन्ह। यैह सब सोचैत हम निर्मोहीजीक आंगन पहुँचि गेलौं। आंगन मे हुनकर कनियाँ बैसि कऽ तरकारी काटै छलीह। हम गोर लागैत कहलियैन्हि- "काकी की हाल चाल?" ओ फाटल आँचर सँ अपन माथ झाँपैत कहलथि- "कहुना कऽ जीबि रहल छी बउआ। तेहेन निर्मोही सँ बाबू बियाह करा देलथि, जिनका पर-परिवारक कोनो मोह नै छैन्हि।" हम- "काकी, कक्का तऽ साहित्य संगीत मे लागल छथि। हुनका एना निर्मोही जूनि कहू।" काकी- "जँ एहन गप अछि तँ साहित्ये संगीत सँ बियाह किया नै कऽ लेलथि? दू टा बेटा जुआन भऽ कऽ कतौ पलदारी करैत छैन्हि। बेटी केँ बियाहक कोनो चिन्ता नहि। एहन कोन साहित्य प्रेम? हमर ससुर बीमार भऽ कऽ दवाईक अभाव मे तडपि तडपि कऽ मरि गेलाह। हुनकर मरलाक बाद ओ केश आ दाढियो नै कटेलथि। इ कोन बतहपनी भेलै?" हम ओतय सँ चलि देलहुँ। सोचऽ लागलौं जे सब लेल ओ निर्मोही आ हुनका लेल सब निर्मोही।
समयक पहिया घूमैत रहल। १० बरख बीत गेल। गरमी छुट्टी मे बच्चा सब केँ लऽ कऽ गाम आयल छलहुँ। एक दिन दलान पर बैसल छलहुँ की रमन भाई कहैत अयलाह- "निर्मोही गोल भऽ गेलाह। किछ दिन सँ बिछौन धेने छलाह। कोनो गम्भीर रोग सँ पीडित भऽ गेल छलाह।" हम रमन भाईक संग निर्मोही जीक दलान पर गेलौं। ओतुक्का दृश्य बड्ड कारूणिक छल। काकी उठा उठा देह पटकै छलीह आ कानैत छलीह इ बाजि बाजि जे जिनगी भरि निर्मोहिया रहलौं आ आइयो निर्मोहिया बनि उडि गेलौं। हम आंगन मे पडल लहाश केँ देखलहुँ। बाँसक चचरी पर सदानन्द मंडल उर्फ सदन निर्मोही उर्फ निर्मोहिया शांति सँ पडल छलथि। एकदम शांत, बिना कोनो मोह केँ दीर्घ विश्राम मे छलाह निर्मोही जी। पूरा गाम ओतय जुटल छल आ निर्मोहीक संगीत कविताक चर्चा करैत छल। हम दलानक कोठरी मे गेलहुँ जतय निर्मोही रहै छलाह। एकटा टूटलाहा काठक अलमीरा मे हुनक हाथ सँ लिखल ढेरी पाण्डुलिपि पडल छल। किछ दीमक सँ खाएल छल आ किछ कागतक सियाही पसरि गेल छलै। हुनकर सिरमा तर मे एकटा कागत छल जै पर किछ लिखल छल। इ हुनकर अन्तिम रचना छल, जे पूरा नै छल। ऐ मे लिखल छलः-
इ जग छै निर्मोही, बन्धन तोडि कऽ उडि जाउ।
आब नै घूमू, कियो कतबो कहै जे घुरि जाउ।.............................................................................


text:
नई दिल्ली। बिहार मे विधानसभा चुनाव कए देखैत भाजपा क राष्ट्रीय कार्यसमिति क अगिला बैठक पटना मे आयोजित कैल जाएत। पार्टी अध्यक्ष गडकरीक अध्यक्षता में भेल केंद्रीय पदाधिकारीक बैठक मे आइ एहि पर निर्णय लेल गेल। आजुक बैठक मे कईटा फैसला लेल गेल, मुदा बिहारक प्रदेश अध्यक्ष आ उमा भारतीक पार्टी मे वापसी पर कोनो निर्णय नहि भ सकल। उमा भारती क पार्टी मे वापसी संबंधी एकटा प्रश्न क जवाब मे अनंतकुमार कहला जे एहि मसला पर पार्टी क संसदीय बोर्ड फैसला लेत। दोसर दिस बिहार में पार्टीक नव अध्यक्ष लेल सेहो आई घोषणा हेबाक छल, मुदा भारी गुटबंदी कए देखैत घोषणा नहि भ सकल। पार्टीक एकटा प्रमुख नेताक कहब अछि जे गडकरी क सबस पैघ मुश्किल इ अछि जे ओ केकरा नाराज करथि आ केकरा खुश करथि।
प्रदेश भाजपा क नेता दू खेमा मे बंटल छथि। एक खेमा उप-मुख्यमंत्री सुशील कुमार मोदी क अछि, त दोसर नंदकिशोर यादव क। दूनू खेमा क लोक अध्यक्ष पद क उम्मीदवार क लेल अपन पूरा ताकत लगा देने अछि। पहिने बिहारक जिम्मा शाहनवाज कए सौंपबाक गप छल, मुदा संघ एहि लेल तैयार नहि भेल। संघ कोनो हालत मे एकटा मुसलमान कए भाजपा अध्यक्ष बनेबा लेल तैयार नहि अछि। शाहनवाजक नाम हटलाक बाद राज्य मे दोसर कोनो एहन नाम सामने नहि आबि रहल अछि जाहि पर सर्वसम्मति बनि सकए। एक गुट चाहि रहल अछि जे भाजपा अध्यक्ष एहन हेबाक चाही जे पार्टी कए नीतीशक छाया स दूर ल जा सके आ अपन एजेंडा कए बढ़ा सकए। एहि गुटक नेतृत्व बिहारी बाबू करि रहल छथि आ हुनकर संग छथि मोदी आ नीतीश विरोधी भाजपा नेता। दोसर गुटक कहब अछि जे एहि साल चुनाव अछि एहन मे प्रदेश अध्यक्ष गठबंधन कए चुनाव जीतेबा योग्य हेबाक चाही। एहि गुटक नेता उप-मुख्यमंत्री सुशील मोदी छथि, जिनकर प्रदेश भाजपा मे सरकार आ पार्टी संगठन पर बेसी पकड़ अछि। ओ मुख्यमंत्री नीतीश स सेहो बेसी नजदीकी छथि। मोदी विरोधी गुट अध्यक्ष पद क उम्मीदवार क अश्वनी चौबे कए सामने अनलक अछि, मुदा चौबेक नीतीश विरोध जग-जाहिर अछि। ओना चौबे दिल्ली मे छथि। चंद्रमोहन राय सेहो दिल्ली मे छथि। एहन मे पार्टी नेतृत्व भाजपा प्रदेश क कोनो नेता कए नाराज नहि करै चाहैत अछि, दोसर दिस एकर आशंका सेहो अछि जे अगर नीतीश विरोधी गुट कए सत्ता सौंप देल जाइत अछि त जदयू स गठबंधन कमजोर भ टूटी सकैत अछि। पार्टी मे पहिने स इ चिंता रहल अछि जे नीतीश कुमार ओडिशा क नवीन पटनायक क जेकां अंतिम समय मे गठबंधन तोडि़ कांग्रेस स हाथ मिला सकैत छथि अथवा ओ अपन दम पर मैदान मे उतरि सकैत छथि। एहन हालात मे बिहार भाजपा मे भारी टूटक आशंका सेहो डरा रहल अछि। एहन मे भाजपा अध्यक्षक निर्णय किछु दिन आओर नहि करबाक मजबूरी बुझल जा सकैत अछि।
भाजपा क राष्ट्रीय कार्यसमिति क बैठक पटना मे
नई दिल्ली। बिहार मे विधानसभा चुनाव कए देखैत भाजपा क राष्ट्रीय कार्यसमिति क अगिला बैठक पटना मे आयोजित कैल जाएत। पार्टी अध्यक्ष गडकरीक अध्यक्षता में भेल केंद्रीय पदाधिकारीक बैठक मे आइ एहि पर निर्णय लेल गेल। आजुक बैठक मे कईटा फैसला लेल गेल, मुदा बिहारक प्रदेश अध्यक्ष आ उमा भारतीक पार्टी मे वापसी पर कोनो निर्णय नहि भ सकल। उमा भारती क पार्टी मे वापसी संबंधी एकटा प्रश्न क जवाब मे अनंतकुमार कहला जे एहि मसला पर पार्टी क संसदीय बोर्ड फैसला लेत। दोसर दिस बिहार में पार्टीक नव अध्यक्ष लेल सेहो आई घोषणा हेबाक छल, मुदा भारी गुटबंदी कए देखैत घोषणा नहि भ सकल। पार्टीक एकटा प्रमुख नेताक कहब अछि जे गडकरी क सबस पैघ मुश्किल इ अछि जे ओ केकरा नाराज करथि आ केकरा खुश करथि।


text:
सहरसा जिलाक प्रियंका सिंह एहि बरख मैट्रिक के परीक्षा देना छली। रिजल्ट अएला पर हुनका फेल बताओल गेल, किएक जे प्रियंका क' संस्कृत म' सिर्फ 9 आओर विज्ञान म' सिर्फ 29 नंबर भेटल छलैन। ऐहिक बाद सिमरी बख्तियारपुर प्रखंड के सिटानाबाद पंचायतक गाम गंगा प्रसाद टोला के प्रियंका सिंह सदमा म' आएब गेली। ओनाकि ओ आंसरशीट केर स्क्रूटनी लेल फॉर्म भरने छली, मुदा बोर्ड द्वारा 'नो चेंज' कही फिर सँ फेल केर फरमान सुनाओल गेल। प्रियंका अप्पन परिवारक लोग क' भरोसा म' लैत हाई कोर्ट म' गुहार लगौलनि त' बिहार बोर्ड द्वारा हुनकर दावा क' दरकिनार करबाक कोशिश कायल गेल।
प्रियंका कहलनि कि यदि ओ फेल छथि त' बोर्ड हुनकर आंसरशीट कोर्ट म' देखबे। बोर्ड द्वारा जमानत के तौर पर 40 हजार टाका जमा करेबा पर आंसरशीट देखेबाक बात कहल गेल। प्रियंका टाका जमा करा देली। कोर्ट द्वारा बोर्ड क' प्रियंका के संस्कृत आओर विज्ञानं केर आंसरशीट आनबाक निर्देश देल गेल। बोर्ड कॉपी ल'क' कोर्ट पहुंचल आओर कोनो तरहक गड़बड़ी नहि होयबाक बात कहलक। प्रियंका द्वारा जज साहब स' मांग करि कॉपी देखल गेल त' ओहिमे बदलाव छल। एहि पर कोर्ट द्वारा प्रियंका क' सामना बैसा हैंडराइटिंग केर नमूना देबाक लेल कहल गेल जाहिसँ पता चलल कि आंसरशीट आओर ओरिजनल हैंडराइटिंग मेल नहि खा रहल अछि।
कोर्ट केर आदेश पर आंसरशीट के तलाश शुरू भेल टी' पता चलल कि प्रियंका के आंसरशीट म' बार कोडिंग गलत तरीका स' भेल छल, जेहिसे हुनकर कॉपी स' दोसर छात्रा संतुष्टि कुमारी क' संस्कृत आओर विज्ञान म' फेल के बदला पास क' देल गेल, जखनकि प्रियंका पास स' फेल भ' गेली। जखन कोर्ट के सामना कॉपी केर जांच भेल तेँ प्रियंका क' संस्कृत म' 61 आओर विज्ञान म' 80 नंबर आयल। कोर्ट द्वारा अप्पन आदेश म' इयो स्वीकार कायल गेल कि स्क्रूटनी म' महज खानापूर्ति होयत अछि। कोर्ट द्वारा मानल गेल कि प्रियंका आओर हुनकर गार्जन क' मानसिक पीड़ा स' गुजरा पड़लैन, लिहाजा बिहार बोर्ड 5 लाख टाकाक रकम अगिला तीन महीना के भीतर मुआवजा केर तौर पर हुनका खाता म' जमा करे।


text:
जितेन्द्र झा
११ अप्रैल २००९ ।
अन्तर्राष्ट्रिय मैथिली परिषदक 19 म् सम्मेलनके उदघाटन करैत प्रधानमन्त्री पुष्पकमल दाहाल प्रचण्ड कहलनि अछि जे भाषाक आधारमे संघीयताक एàतिहासिक निर्णय होब' लागल अछि । शनिदिन काठमाण्डूक ललितपुरमे शुरु भेल दुदिना 19 म अन्तर्राष्ट्रिय मैथिली सम्मेलनके उदघाटन करैत प्रधानमन्त्री एहन निर्णय होब' लागल अछि से कहलनि ।
मैथिली भाषा नेपालक दोसर पैघ भाषा होइतो उपेक्षित रहल कहैत प्रधानमन्त्री "भाषाक आधारमे संघीयता भेलाकबाद मैथिलीके न्याय भेटत" कहलनि । खस भाषा अन्य भाषाके अतिक्रमण क' रहल दाबी करैत प्रधानमन्त्री भाषाक आधारमे स्वायत्त प्रदेशक निर्माणके बाद आन भाषाक उत्थान हएत बतौलनि । मैथिली भाषा नेपाल आ भारतबीच सेतु रहल हुनक कहब रहनि।
मैथिली भाषाक महाकवि विद्यापतिक प्रतिमा काठमाण्डूमे स्थापित हुअए ताहिलेल सभाहलसं हुटिङ भेलाक बाद प्रधानमन्त्री राजधानीमे विद्यापतिक शालिक स्थापना कएल जएबाक प्रतिबद्धता व्यक्त कएलनि ।
सम्मेलनमे मधेशी जनअधिकार फ़ोरमक सह अध्यक्ष एवं कृषि तथा सहकारीमन्त्री जयप्रकाश प्रसाद गुप्ता मधेशीक मूल समस्या आन्तरिक औपनिवेशीकरण रहल बतौलनि । मधेशक समस्या समाधानक लेल एक मधेश एक प्रदेश अत्यावश्यक रहल कहैत गुप्ता कहलति लडाई एखन बांकी अछि । विगतमे लादल गेल 'एक भाषा एक भेष एक संस्कृति"द्वारे मैथिलीक विकास नर्इं भ' सकल भूमिसुधार तथा व्यबस्थामन्त्री महेन्द्र पासवानके कहब रहनि ।
नेपाल पत्रकार महासंघक अध्यक्ष धर्मेन्द्र झा देशमे संघीय राज्यप्रणाली हएबाक तय रहल अबस्थामे मिथिला राज्य पर जोड देल जएबाक चाही से कहलनि ।
अन्तर्राष्ट्रिय मैथिली परिषदक उपाध्यक्ष तथा प्रवक्ता धनाकर ठाकुर कहलनि 'मिथिलावासीक संघर्षसं मात्र मिथिला राज्यक स्थापना हएत' । तहिना भारतसं आएल प्रतिनिधि डा राजमोहन झा नेपालमे जाधरि मिथिला राज्यक स्थापना नई हएत ताधरि देशमे कोनो विकास सम्भव नइ रहल दाबी कएलनि । मल्ले के सुन्दर नेवार आ मैथिली संस्कृति मिलैत जुलैत रहलाक कारणà मैथिली भाषा भाषीक लेल नेवारी समुदाय सेहो योगदान देत से आ·ाासन देलनि । एहिके लेल काठमाण्डूमे मैथिलीक महाकवि विद्यापतिके स्मारक बनएबामे सहयोग करबाक प्रतिबद्धता ओ व्यक्त कएलनि ।
ओहि अवसरमे प्रधानमन्त्री मैथिली भाषा, संस्कृतिमे योगदान देनिहार व्यक्तित्वके सम्मानित कएने रहथि । सम्मेलनमे संस्थागत सुदृढिकरणकर्ता मुखीलाल चौधरी, रंगकर्मी रन्जु झा आ मैथिली पढाइ उत्प्रेरक कार्यदल राजविराजके सम्मानित कएल गेल । तहिना भारत बिहारक रहिका निवासी मैथिली आन्दोलन अगुवा चुनचुन मिश्र आ लोकसाहित्यकार डा महेन्द्रनारायण रामके सम्मानित कएल गेलनि।
परिषदक अध्यक्ष भुवने·ार गुरमैताक सभापतित्वमे भेल उदघाटन कार्यक्रममे सम्मेलनक संयोजक रामरिझन यादवले सम्मेलनक औचित्यक विषयमे बाजल रहथि । तहिना कमलकान्त झा, वि·ानाथ पाठक,सम्मानित महेन्द्र नारायण राम, मुखिलाल चौधरीसहितक वक्ता मन्तव्य व्यक्त कएने रहथि । उदघाटन कार्यक्रमक बाद मैथिली सास्कृतिक कार्यक्रम भेल छल ।
सम्मेलन आयोजक समितिक अनुसार नेपालमे सभस बेशी बाजल जाएबला दोसर भाषा मैथिली भारतमे 16 म् स्थानमे अछि । वि·ामें सभसं बेशी बाजल जाएबला भाषामे मैथिली 26 म स्थानमे अछि । वि·ाभरिमे मैथिली बजनिहार साढे चारि करोडसं बेशी रहल अनुमान कएल गेल अछि ।
jitumaithil@gmail.com


text:
गुरुद्रोहक परिणतिः नैतिक पाठ, अवश्य पढी
गुरुद्रोह केर परिणति
(एक नैतिक कथाः साभार अखिल विश्व गायत्री परिवार – अखण्ड ज्योति)
अनुवादः प्रवीण नारायण चौधरी
भूमिकाः
सर्वप्रथम गुरुदेव – गुरुतुल्य – गुरुचरण केँ प्रणाम! ई कथा जरुरत मे राखि रहल छी, जेकरा पढिकय कतेको गुरुद्रोह कयनिहारक आँखि खुजैत अछि। वर्तमान समय मे एहि तरहक नैतिकताक सीख सिखनाय सभक लेल बहुत आवश्यक अछि, कारण दंभ आ घमंड कखन कोन द्वार सँ हमरा लोकनिक मनक भीतर प्रवेश करैछ ई कहब बड मोस्किल काज अछि। अस्तु, सीधे चली कथा मे।
कथाः
गुरु अर्जुनदेव जी विनम्रताक मूर्ति छलाह। हुनक शब्द-कीर्तन मे जे कियो योगी-कीर्तनकार भाग लैथ, ओ हुनकर पूरा सम्मान करैथ। एहने दुइ योगी, जिनकर कीर्तन सँ नहि सिर्फ समाँ बन्हा जाएक बल्कि भक्तिक वातावरण तेहेन अद्भुत बनि जाएक जे नास्तिकहु सब किछु समय ओतय बैसबाक लेल राजी भऽ जाएक, ओ सत्ता आ बलवंड छलाह, जे गुरुजीक सत्संग मे कीर्तन करैथ। प्रतिभा जाबत धरि समर्पित रहैत छैक – गुरुक प्रति निष्ठावान् होएत छैक एवं ओकरामे श्रद्धा-समर्पणक भाव रहैत छैक, ताबेधरि ओहिमे प्रभावोत्पादक सामर्थ्य होएत छैक। जखनहि ओकरा घमंड भेल – अपनहि केँ ओ सब किछु मानि लेबाक विषवृति ओकरा धय लेलक, ओत्तहि सँ ओकर पतन-सर्वनाश आरम्भ भऽ जाएत छैक।
अहिना किछु सत्ता-बलवंडक संग सेहो भेलैक। ओ गुरुनानक केर दरबार मे हुनकर चहेता कीर्तनकार आ शिष्य रहल मर्दाना केर वंशज छल। किन्तु ओकर दुर्बुद्धि एक दिन ओकरा सँ किछु एहेन कहबा देलक, जे ओकर महानाशक कारण बनि गेल। गुरुजीक बजेलोपर ओ दरबार मे नहि पहुँचलापर गुरु अर्जुनदेव स्वयं पैदल चलि पड़ला। डेरा पर गुरुजी आगू-आगू आ पाछू सँ शिष्य समुदाय। जाहि गुरुक एक झलक पेबाक लेल देवतो लोकनि नर रूप धारण कयकेँ नरसेवा मे भाग लेबय आयल छलाह, तिनका द्वार पर पहुँचिकय आवाज लगेलोपर ओ दुनू कीर्तनकार बहार नहि निकलल। दू-तीन बेर आवाज देल गेलापर बाहर एबो कयल त गुरु केर चरण केर नमन करबाक बले तानिकय ठाढ होएत कहय लागल कि अहाँ हमरा सभक संग धोखा करैत छी। चढ़ावाक सब रकम संगत राखि लेलक एवं हमरा सभक कीर्तन मे किछु गानल-चुनल व्यक्ति भेजिकय हमरा सभक अपमान सेहो करेलहुँ।
गुरुजी बड़ा विनम्र स्वर मे कहलखिन जे भाइ! अहाँ तँ हमर आदरणीय छी, कियैक तँ अहाँ गुरुनानकक घर कीर्तन करयवलाक ओतय जन्म लेलहुँ अछि। चढ़ावाक रकम संगत केँ देल जाय से तऽ अहींक आग्रह छल। यदि अहाँ चाहैत छी त वापस लय लेब। राशि कम हो तऽ आरो लऽ लेब। गर्वोन्नत दुनू बाजय लागल, अरे! हमरा सभक बिना संगत कहियो भऽए नहि सकैछ, फेर ई अपमान करबाक हिम्मत कोना केकरो भेल? ई तऽ हमरहि सभक प्रताप थिक ( कीर्तन-संगीत-शब्दपाठ केर ) कि अहाँकेँ लोक गुरु मानैत अछि अन्यथा अहाँकेँ के पूछत? हम जेकरा चाहब गुरुपदपर बैसा देब, गुरुनानकजी केँ सेहो हमरहि पूर्वज मर्दाना त कीर्तन कयकेँ गुरु बनेने छलाह, नहि तऽ हुनका के पूछैत!
कियो सहिये कहने अछि जे विनाशकाल मे बुद्धि विपरीत भऽ जाएत छैक। गीताकार सेहो कहलनि अछि –
क्रोधाद्भवति सम्मोहः सम्मोहात्स्मृतिविभ्रमः॥
स्मृतिभ्रंशाद्बुद्धिनाशो बुद्धिनाशात्प्रणश्यति॥२-६३॥
अर्थात् क्रोध सँ अत्यंत मूढ़भाव (मूर्खता, मोह) उत्पन्न भऽ जाएत छैक, मूढ़ भाव सँ स्मृति मे भ्रम भऽ जाएत छैक, स्मृतिभ्रम सँ बुद्धि अर्थात् ज्ञानशक्ति केर नाश भऽ जाएत छैक, और बुद्धि केर नाश भऽ गेला सँ ओ पुरुष अपन स्थिति सँ गिर जाएत अछि।
गुरुजी त दुनू अहंकारी द्वारा कयल गेल अपन अपमान केँ तऽ बर्दाश्त कय लेने छलाह, परन्तु हुनकासँ अपन जगद्गुरु नानकदेव जीक प्रति कहल गेल ओ शब्द बर्दाश्त नहि भेलनि। हुनकर मुंह सँ निकैल पड़लनि – तूँ दुनू द्रष्टाक सीमा पारकय गुरुनानकजीक प्रति कुवचन कहैत छँ, अहंकारक वशीभूत तूँ द्रष्टाक चरम सीमा पर पहुँच गेलें। जा! तोरा कोंढ़ फूटि जाउक। कियो तोहर सुधि नहि लेतौक। एतेक कहिकय गुरुजी अपन सिखक संग वापस लौटि गेलाह। जे कहियो वाद्य-यंत्र छुनहियो नहि रहय, तेकरा सँ बजेबाक लेल कहलनि आर एहेन दिव्य संगीत बाजल कि लोक सत्ता आ बलवंड केँ बिसैर गेल आ मंत्रमुग्ध भऽ गेल। गुरुजी एकटा बात आरो बजलाह जे कीर्तन आब कोनो विशेष कुल-घरानाक थाती नहि थिक, सब एकरा सिखय। सारा शिष्य सबकेँ शब्द-कीर्तन-गुरुवाणीक अभ्यास होबक चाही। सत्ता-बलवंड केर सिफारिश तक कियो लय केँ नहि आबय, अहु बातक विशेष ध्यान राखक लेल कहि देल गेल।
गुरुजीक श्रापक समाचार जन-जन धरि पहुँचि गेल। दू दिन तक तऽ सत्ता-बलवंड प्रतीक्षा करैत रहल जे शायद गुरु अर्जुनदेव केकरो मार्फत बुलावा पठौता, फेर ओकरा सभक कीर्तन चलि पड़य, मुदा कियो नहि आयल। तेसर दिन ओकर सम्पूर्ण शरीर पर चकत्ता देखाय देलक, जे कि गलित कुष्ठ केर चेन्ह छल। चारिम दिन ओहिमे पीज भैर गेल आर एक हफ्ताक भीतर कियो ओकरा सबकेँ चिन्हियो नहि सकैत छल जे वैह सब सत्ता -बलवंड थिक, जे कहियो गर्व सँ कीर्तन मे गाबय आ लोक ओकर आवाज पर झूमैत छल। जतय ओ रहैत छल, दुर्गन्धक मारे लोक ओम्हर निकलनाइयो छोड़ि देलक, अन्न-वस्त्र समाप्त भऽ गेलैक। दवाइ करेबाक पैसा सेहो नहि बचलैक। स्त्री-बच्चा भूख सँ मरय लगलैक। गुरुनिन्दक केर पास के जायत?
इतिहास कहैत अछि जे ई दुनू गुरुद्रोही केँ सच्चा पश्चातापक अग्निमे जरैत देखिकय लाहौरक भाई लद्धाजी द्वारा उबारल गेल। ई हुनकहि हिम्मत छल जे गुरु अर्जुनदेव केर शब्दक मान रखैत हुनकासँ क्षमा माँगय ओ अपमानित स्थितिमे हुनका पास गेलाह आ बेर-बेर एहि दुनू गुरुनिन्दक केँ क्षमा करबाक भीख माँगलनि। क्षमाभूषण-भक्तवत्सल गुरुजी केर कृपा सँ दुनूक कष्ट तऽ समाप्त भऽ गेल, मुदा ओ फेरो ओ स्थान नहि पाबि सकल जतय ओकर गुरुक नाम ओकरा सबकेँ पूर्वमे पहुँचा देने छलय। गुरुद्रोह केर कि परिणति भऽ सकैत अछि, ई सभक लेल एक सबक थिक।
हरिः हरः!!


text:
कविता काल वेगसँ चलय निरन्तर हमहूँ सँगमे गमन करै छी। मन्द-मन्द गति चलैत जीवन किछु मनोरथ कहि रहल छी।।१।। बाँकी अछि किछु कर्ज चुकाएब किछु फर्ज निभाएब अछि बाँकी। व्यथा मेटाएब आवश्यक किछु किछु प्रथा चलाएब अछि बाँकी।।२।। निर्गत अछि जीवन निरन्तर किछु रुसल किछु पाछू छूटल। सम्बन्ध किछु बनि …Read More »
कलियुगक प्रभाव
कलियुगक प्रभाव कलियुग सगतरि पैSर पसारल स्वरुप युगके बदलि रहल अछि। कलुषित बनल मनुष्यक जीवन लोक धर्मके बिसरि चुकल अछि।।१।। देलनि परिक्षित जे स्थान बासके स्वर्ण मदिरा ओ परस्त्री गमनमे। देखि रहल छी ओकर फला-फल चारिम अछि जुआ उँच भवनमे।।२।। धनके ईच्छा सबसँ अछि बलगर सम्मानित अछि मदिरा ओहिमे। अर्ध …Read More »
Singheshwarsthan
S ingheshwarsthan The cult of Saivism has found expression in Bihar in a large number of Shiva temples and particularly on the districts bordering Nepal. North Bihar districts, namely, Champaran, Saran, Muzaffarpur, Darbhanga and Saharsa have got quite a few Shiva temples. The influence of Nepal, where Saivism has a very …Read More »


text:
बोहनि के बेर छै बटुआ ओरियेने जाएत छल
फुकना लिअ' फुकना लिअ' चिचियेने जाएत छल
सभटा फुकना के फूंकि-फूंकि डोरा लए बान्हि-बान्हि
ओकरा ठेंगामे खोंसि-खोंसि सरियेने जाएत छल
मगन मस्त भेल झूमि-झूमि गामे-गाम घूमि-घूमि
फूलल - फूलल फुकना के उड़ियेने जाएत छल
गहिंकीक बड़ भीड़ छलै नेन्ना सभ अधीर छलै
तइयो सौदा सभसँ धरि फरियेने जाएत छल
अनमन लागैत छैक सींग पुछरी आ पाँखि सन
एना फुकनामे फुकने के सन्हियेने जाएत छल
बेसी नमहर फुलाबयमे फुकना जे फूटि गेलै
ओ मोने-मोन सभके आब गरियेने जाएत छल
एकटा फुकना के फुटलासँ चारि आना छूटि गेलै
रहि - रहिकऽ केश "नवल" कुड़ियेने जाएत छल
*आखर-१९ (तिथि-११.०९.२०१२)


text:
दरभंगा। 13 दिसम्बर।[प्रणव कुमार चौधरी] मुख्यमंत्री नीतीश कुमार केँ बाल बिआह व दहेज विरोधी अभियान ल'के जे जागरुकता कार्यक्रम चलाओल जे रहल अछि ओहिक असर आम जन सँ स्कूली बच्चा सभ मे सेहो देखार देबे लागल अछि। प्राप्त खबैर केर मुताबिक बेनीपुर अनुमंडल केँ रमौली गामक विजय मिश्र अप्पन 8वी मे पढाई बाली 14 वर्षिय पुत्री केर बिआह तय क' देना छलथि। लड़की एखन बिआह नहि करबाक बात अप्पन माँ आओर दादी सँ कहली।
मां-दादी केर सहयोग भेटला पर लड़की केर मनोबल बढ़ल, लड़की मोबाईल पर बाल-विवाह रोकबाक लेल काज मे सहयोग कराई बला मोबाईल ऐप पर अप्पन समस्या अपलोड क' देली। अपलोड करबाक तत्काल बाद जिलाधिकारी डॉ. चंद्रशेखर सिंह आओर वरीय पुलिस अधीक्षक सत्यवीर सिंह बेनीपुर अनुमंडल कार्यालय पहुंचला। ओतहि लड़की आओर हुनकर पिता क' सेहो बजाओल गेलनि। जिलाधिकारी लड़की केँ पिता क' एखन हुनकर बिआह नहि करबाक देलनि आओर सम्झेलनि मुझेलनि। लड़की केँ एहि साहसी डेग क' देखैत 16 दिसम्बर क' मुख्यमंत्री केर विकास यात्रा केर दौरान मुख्यमंत्री नीतीश कुमार केँ हाथे लड़की क' सम्मान पत्र देल जायत।


text:
५ जुलाई २००४ केँ'भालसरिक गाछ'- मैथिली जालवृत्तसँ प्रारम्भ इंटरनेटपर मैथिलीक प्रथम उपस्थितिक यात्रा विदेह- प्रथम मैथिली पाक्षिक ई पत्रिका धरि पहुँचल अछि,जे http://www.videha.co.in/ पर ई प्रकाशित होइत अछि। आब 'भालसरिक गाछ' जालवृत्त 'विदेह' ई-पत्रिकाक प्रवक्ताक संग मैथिली भाषाक जालवृत्तक एग्रीगेटरक रूपमे प्रयुक्त भऽ रहल अछि। विदेह ई-पत्रिका ISSN 2229-547X VIDEHA
Monday, March 29, 2010
'विदेह' ५४ म अंक १५ मार्च २०१० (वर्ष ३ मास २७ अंक ५४)-PART IV
NAAGPHAANS- Maithili novel written by Dr. Shefalika Verma in 2004- Arushi Aditi Sanskriti Publication, Patna- Translated by Dr. Rajiv Kumar Verma and Dr. Jaya Verma- Associate Professors, Delhi University, Delhi.
NAAGPHAANS
PART –IV
NAAGPHAANS PART IV
Author- Dr. Shefalika Verma
Translated by – Dr. Rajiv Kumar Verma and Dr. Jaya Verma
Associate Professors, Delhi University, Delhi.
Brooding darkly over the tragic story of Vanya and Jalad, Dhara felt whether she is being meted out the same treatment – is Akash an emotional flirt ? – no, no Akash’s high thinking and plain living is reflected through his innocent eyes and straight talk. Dhara also used to forget everything in his company and always tried to question why she felt attached to him? Tagore’s letter became her life – “ akalyanak marg mein namhar yatra se thaki sandhya ke ahank achanak sakshatkar viruddha samyak madhya avanchhita parichaya.”
In this long and unpredictable life, the relationship between human beings might take many forms – but her relationship with Akash Babu is different – is it physical, no…. not at all—is it mental attachment? Yes, but these days who believes and accepts it. Who understands that mind has its own world in which many palaces are built and demolished, it is like sand palace in which there is no durability, no longevity.
Mind wants somebody, spends a few moment with that person – it is momentary but tempting and fascinating. Ramayana contains the qualities of ideal woman – Dhara had a bitter smile – the best woman was that who never thought of any other man even in her dream – really, our society subordinates womenfolk through these ideals. Why she is treated as property? Dhara wanted this sick society to get rid of ritual ridden religion. Sita had undergone ordeal by fire which is still continuing whatever may be the context.
Vanya had once told Dhara – it is very difficult for a single woman to lead a peaceful life. Dhara realized it and replied – Thakur Saheb’s wife accompanied by some women visited me and inquired about Gautam Babu’s welfare. I was shocked and asked who is this Gautam? She told me why I am pretending as if I am not aware of our neighbour Gautam Babu. --- Vanya, in fact I had never thought about Gautam Babu.
Vanya also discussed Akash Babu – these days everybody is talking about him. Dhara replied – people might discuss Akash Babu, but I will never sever my relationship with him. He is my friend, philosopher and guide. I would have severed the relationship had it been sinful. Vanya, why the relationship between man-woman is interpreted in only one context. Can there not be a normal relationship between the two based on Satyam ,Shivam and Sundaram?
2
Vanya replied – right from the beginning of civilization people attach just one meaning to this relationship.
Dhara asked Vanya, you teach Arthasastra but you are specialist of philosophy of life.
Vanya – I have not done any research but only leading life’s philosophy. In the process of understanding Arthasastra in portions, I have unintentionally divided my own life in portions.
Telephone bell started ringing. Dhara ran and received the call.
Hello, I am Simant speaking.
Yes I am Dhara, speaking in a stable tone.
Oh Dhara, you are yet to sleep.
Dhara – can you come here for few days?
Simant – what is the matter Dhara? Are you serious?
Dhara—yes, if possible …
Simant – okay, I will try my best. I will come on one condition.
Dhara – what ?
Simant – till I reach there, you will keep on smiling. You are speaking in such a dead tone, I feel dead.
Dhara – why this silly and nonsense talk? I do not like it.
Simant – oh sorry. Now I will speak directly in front of you.
Six minutes are over – voice from Exchange interrupted.
Simant – okay Dhara, I will definitely come. Good night.
Dhara went to bed and tried to sleep. But her mind was troubled and disturbed due to the irresponsible talks and comments of the people.
Simant always tried to console her -- Dhara, people cannot see the heights you have scaled. Immoral eyes always look for immoral things. Impure mind always think impure – erroneous heart always misconstrues – people lack the insight to understand you.
-- Jaki rahi bhawna jaisi , prabhu murat dekhi tin taisi. You have more than performed your duties towards others, but in return what you have got?
3
Dhara started recollecting—she was the owner of a proud and satisfied family, with vast property in village. But after the death of father-in-law, the younger brothers of her husband became the owner of the property.
Simant had once told her – you are the eldest in the house, owner of the property. I am always busy. You should go to the village to look after everything.
Dhara - Nobody needs me there.
Simant- why? my younger brothers are there, your sister-in-laws are there. Old mother…….Go there at regular intervals and look after agriculture and allied activities.
Afterwards Dhara had spent some time in the village. One day , in the Gosai ghar i.e. place of worship, she recalled – why Sita left everything and accompanied her husband? Sita really loved Ram. It was not merely love , but she was incomplete without Ram. Dhara realized the same – why I am staying back in the village? Nobody needs me here. And when Dhara decided to leave village, nobody tried to stop her, rather everybody was overjoyed.
What did she get in return for her sacrifices? She had to join service, followed by people’s comments on her character. Why people unnecessarily point finger at anybody’s character? Even Jesus Christ was tortured and nailed. Dhara also felt nailed, she wanted to leave the job and the city.
But no city is bad by itself, but its culture, its contacts and its conservative attitude make it vulnerable. Till these distortions are rectified, human being will not change. Mrs. Thakur, Mrs. Jha , nobody is to be blamed as they are guided by these distortions.
When Simant comes here, I will clearly tell him that I neither want to continue with the job nor want to remain in this city. To her, Simant was the life giving sun. God in the form of man.
Dhara recalled her meeting with Kadamba’s neighbour Dr. Andrews and his doctor wife Reshmi. They had two small children Newla and Earl aged six and two years respectively – it was their small world. Doctor’s life in England was quite difficult and complex. They enjoyed all the richness of life, but at the same time were overworked. They were completely accountable to their patients – patients were considered as god and doctors as slave. Patients had the right to sue doctors for irresponsible behaviour and acts. Dhara felt the need for accountability on doctor’s part even in India.
One day Reshmi asked Dhara – how do you spend the day?
Dhara replied – reading and writing. I have already read the works of Shakespeare and Elliott.
4
Reshmi – Newla goes to school daily, but Earl is too small. He needs proper care. Can I leave Earl at your place for the whole day?
Dhara – I will consider myself fortunate.
Reshmi - Dharaji I will leave Earl at your place on one condition. You will have to accept four pound per hour for this.
Dhara – Reshmi, I am not a child-minder. I will certainly look after Earl, but please no payment. You already know Kadamba is earning four thousand pound per month.
Reshmi – Dharaji, do not take it otherwise. Everybody is earning here. Even unemployed gets bonus from the government. All old persons whether British or any other nationality get support from the government. Here money has no value – but work is valued as it represents the capability, the empowerment. Four pound per hour is nothing but you will feel working and even I will have no guilt.
Dhara recollected – in India many students tried to take tution from her – many teachers were minting money through tution, but Dhara never agreed for it
Once Simant had also advised Dhara to coach the students.
But Dhara lived in a different world i.e. the world of Wordsworth, Shelley, Keats and Shakespeare. A college day friend had told Dhara – whenever I see you I remember these words from Wordsworth’s poem entitled She Dwelt Among Untrodden Ways, – ‘A violet by a mossy stone and Fair as a star, when only one is shining in the sky, half-hidden from the eye.’
Dhara was always lost in her own world. While teaching in the college she used to enter in the inner core of the poem recollecting words from Shakespeare’s poem entitled Carpe Diem –‘ O mistress mine, where are you roaming?
Dhara always appeared to be searching – as if somebody was waiting for her. She behaved like the female character of Sharatchandra whom nobody could pull to the materialistic life.
Dhara was wandering like Kamayani’s Shraddha to meet a complete human being.
But when Dhara came out of the world of Wordsworth, Shelley and Keats, she came to understand the reality and remembered Shakespeare’s word –‘ Blow, Blow, thou winter wind, Thou art not so unkind As man’s ingratitude.’
TO BE CONTINUED
Original Poem in Maithili by Gajendra Thakur Translated into English by Lucy Gracy of New York.
Estranged Sleep
Sweating in the melting day of summer
Dreaming comet appearing like a demon
Rushing to beloved crushing her neck
Lover holds the locks of the comet
Dropping into the pond
Binding the feet with locks
A hairy submarine of the pond in the hot summer day
The saint of comet came out
Taking stake of own life for sake of his beloved
The lover awakes being melted by sun, wet with sweats
The desire of deep sleep is lost
Ignoring the watching countrymen
Awake in the noon of mantras and tantras
Very uncertain dream
Becomes the fastest runner
The most active wrestler of the group
The voice of scolding master awakes him from solitude
महत्त्वपूर्ण सूचना:(१)'विदेह' द्वारा धारावाहिक रूपे ई-प्रकाशित कएल गेल गजेन्द्र ठाकुरकनिबन्ध-प्रबन्ध-समीक्षा, उपन्यास (सहस्रबाढ़नि) , पद्य-संग्रह (सहस्राब्दीक चौपड़पर), कथा-गल्प (गल्प-गुच्छ), नाटक(संकर्षण), महाकाव्य (त्वञ्चाहञ्च आ असञ्जाति मन) आ बाल-किशोर साहित्यविदेहमे संपूर्ण ई-प्रकाशनक बाद प्रिंट फॉर्ममे।कुरुक्षेत्रम्–अन्तर्मनकखण्ड-१ सँ ७Combined ISBN No.978-81-907729-7-6विवरण एहि पृष्ठपर नीचाँमे आ प्रकाशकक साइटhttp://www.shruti-publication.com/पर।
महत्त्वपूर्ण सूचना (२):सूचना: विदेहक मैथिली-अंग्रेजी आ अंग्रेजी मैथिली कोष(इंटरनेटपर पहिल बेर सर्च-डिक्शनरी)एम.एस. एस.क्यू.एल. सर्वर आधारित -Based on ms-sql server Maithili-English and English-Maithili Dictionary.विदेहक भाषापाक- रचनालेखन स्तंभमे।
कुरुक्षेत्रम् अन्तर्मनक- गजेन्द्र ठाकुर
गजेन्द्र ठाकुरक निबन्ध-प्रबन्ध-समीक्षा, उपन्यास (सहस्रबाढ़नि) , पद्य-संग्रह (सहस्राब्दीक चौपड़पर), कथा-गल्प (गल्प गुच्छ), नाटक(संकर्षण), महाकाव्य (त्वञ्चाहञ्च आ असञ्जाति मन) आ बालमंडली-किशोरजगत विदेहमे संपूर्ण ई-प्रकाशनक बाद प्रिंट फॉर्ममे। कुरुक्षेत्रम्–अन्तर्मनक, खण्ड-१ सँ ७
Ist edition 2009 of Gajendra Thakur’s KuruKshetram-Antarmanak (Vol. I to VII)- essay-paper-criticism, novel, poems, story, play, epics and Children-grown-ups literature in single binding:
Language:Maithili ६९२ पृष्ठ : मूल्य भा. रु. 100/-(for individual buyers inside india)
(add courier charges Rs.50/-per copy for Delhi/NCR and Rs.100/- per copy for outside Delhi)
For Libraries and overseas buyers $40 US (including postage)
(send M.O./DD/Cheque in favour of AJAY ARTS payable at DELHI.)
Amount may be sent to Account No.21360200000457 Account holder (distributor)'s name: Ajay Arts,Delhi, Bank: Bank of Baroda, Badli branch, Delhi and send your delivery address to email:- shruti.publication@shruti-publication.com for prompt delivery.
DISTRIBUTORS: AJAY ARTS, 4393/4A,
विदेह:सदेह:१ (तिरहुता/ देवनागरी)क अपार सफलताक बाद विदेह:सदेह:२ आ आगाँक अंक लेल वार्षिक/ द्विवार्षिक/ त्रिवार्षिक/ पंचवार्षिक/ आजीवन सद्स्यता अभियान।
ओहि बर्खमे प्रकाशित विदेह:सदेहक सभ अंक/ पुस्तिका पठाओल जाएत।
नीचाँक फॉर्म भरू:-
विदेह:सदेहक देवनागरी/ वा तिरहुताक सदस्यता चाही: देवनागरी/ तिरहुता
सदस्यता चाही: ग्राहक बनू (कूरियर/ रजिस्टर्ड डाक खर्च सहित):-
एक बर्ख(२०१०ई.)::INDIAरु.२००/-NEPAL-(INR 600), Abroad-(US$25)
दू बर्ख(२०१०-११ ई.):: INDIA रु.३५०/- NEPAL-(INR 1050), Abroad-(US$50)
तीन बर्ख(२०१०-१२ ई.)::INDIA रु.५००/- NEPAL-(INR 1500), Abroad-(US$75)
पाँच बर्ख(२०१०-१३ ई.)::७५०/- NEPAL-(INR 2250), Abroad-(US$125)
आजीवन(२००९ आ ओहिसँ आगाँक अंक)::रु.५०००/- NEPAL-(INR 15000), Abroad-(US$750)
हमर नाम:
हमर पता:
हमर ई-मेल:
हमर फोन/मोबाइल नं.:
हम Cash/MO/DD/Cheque in favour of AJAY ARTS payable at DELHI दऽ रहल छी।
वा हम राशि Account No.21360200000457 Account holder (distributor)'s name: Ajay Arts,Delhi, Bank: Bank of Baroda, Badli branch, Delhi क खातामे पठा रहल छी।
[विदेह ई-पत्रिका,विदेह:सदेह मिथिलाक्षर आ देवनागरी आ गजेन्द्र ठाकुरक सात खण्डक-निबन्ध-प्रबन्ध-समीक्षा,उपन्यास (सहस्रबाढ़नि),पद्य-संग्रह (सहस्राब्दीक चौपड़पर),कथा-गल्प (गल्प गुच्छ),नाटक (संकर्षण),महाकाव्य (त्वञ्चाहञ्च आ असञ्जाति मन) आ बाल-मंडली-किशोर जगत-संग्रहकुरुक्षेत्रम् अंतर्मनकमादेँ। ]
१.श्री गोविन्द झा- विदेहकेँ तरंगजालपर उतारि विश्वभरिमे मातृभाषा मैथिलीक लहरि जगाओल, खेद जे अपनेक एहि महाभियानमे हम एखन धरि संग नहि दए सकलहुँ। सुनैत छी अपनेकेँ सुझाओ आ रचनात्मक आलोचना प्रिय लगैत अछि तेँ किछु लिखक मोन भेल। हमर सहायता आ सहयोग अपनेकेँ सदा उपलब्ध रहत।
३.श्री विद्यानाथ झा "विदित"- संचार आ प्रौद्योगिकीक एहि प्रतिस्पर्धी ग्लोबल युगमे अपन महिमामय "विदेह"केँ अपना देहमे प्रकट देखि जतबा प्रसन्नता आ संतोष भेल, तकरा कोनो उपलब्ध "मीटर"सँ नहि नापल जा सकैछ? ..एकर ऐतिहासिक मूल्यांकन आ सांस्कृतिक प्रतिफलन एहि शताब्दीक अंत धरि लोकक नजरिमे आश्चर्यजनक रूपसँ प्रकट हैत।
४. प्रो. उदय नारायण सिंह "नचिकेता"- जे काज अहाँ कए रहल छी तकर चरचा एक दिन मैथिली भाषाक इतिहासमे होएत। आनन्द भए रहल अछि, ई जानि कए जे एतेक गोट मैथिल "विदेह" ई जर्नलकेँ पढ़ि रहल छथि।...विदेहक चालीसम अंक पुरबाक लेल अभिनन्दन।
५. डॉ. गंगेश गुंजन- एहि विदेह-कर्ममे लागि रहल अहाँक सम्वेदनशील मन, मैथिलीक प्रति समर्पित मेहनतिक अमृत रंग, इतिहास मे एक टा विशिष्ट फराक अध्याय आरंभ करत, हमरा विश्वास अछि। अशेष शुभकामना आ बधाइक सङ्ग, सस्नेह...अहाँक पोथी कुरुक्षेत्रम् अंतर्मनक प्रथम दृष्टया बहुत भव्य तथा उपयोगी बुझाइछ। मैथिलीमे तँ अपना स्वरूपक प्रायः ई पहिले एहनभव्य अवतारक पोथी थिक। हर्षपूर्ण हमर हार्दिक बधाई स्वीकार करी।
७. श्री ब्रजेन्द्र त्रिपाठी- साहित्य अकादमी- इंटरनेट पर प्रथम मैथिली पाक्षिक पत्रिका "विदेह" केर लेल बधाई आ शुभकामना स्वीकार करू।
८. श्री प्रफुल्लकुमार सिंह "मौन"- प्रथम मैथिली पाक्षिक पत्रिका "विदेह" क प्रकाशनक समाचार जानि कनेक चकित मुदा बेसी आह्लादित भेलहुँ। कालचक्रकेँ पकड़ि जाहि दूरदृष्टिक परिचय देलहुँ, ओहि लेल हमर मंगलकामना।
९.डॉ. शिवप्रसाद यादव- ई जानि अपार हर्ष भए रहल अछि, जे नव सूचना-क्रान्तिक क्षेत्रमे मैथिली पत्रकारिताकेँ प्रवेश दिअएबाक साहसिक कदम उठाओल अछि। पत्रकारितामे एहि प्रकारक नव प्रयोगक हम स्वागत करैत छी, संगहि "विदेह"क सफलताक शुभकामना।
१०. श्री आद्याचरण झा- कोनो पत्र-पत्रिकाक प्रकाशन- ताहूमे मैथिली पत्रिकाक प्रकाशनमे के कतेक सहयोग करताह- ई तऽ भविष्य कहत। ई हमर ८८ वर्षमे ७५ वर्षक अनुभव रहल। एतेक पैघ महान यज्ञमे हमर श्रद्धापूर्ण आहुति प्राप्त होयत- यावत ठीक-ठाक छी/ रहब।
११. श्री विजय ठाकुर- मिशिगन विश्वविद्यालय- "विदेह" पत्रिकाक अंक देखलहुँ, सम्पूर्ण टीम बधाईक पात्र अछि। पत्रिकाक मंगल भविष्य हेतु हमर शुभकामना स्वीकार कएल जाओ।
१२. श्री सुभाषचन्द्र यादव- ई-पत्रिका "विदेह" क बारेमे जानि प्रसन्नता भेल। ’विदेह’ निरन्तर पल्लवित-पुष्पित हो आ चतुर्दिक अपन सुगंध पसारय से कामना अछि।
१३. श्री मैथिलीपुत्र प्रदीप- ई-पत्रिका "विदेह" केर सफलताक भगवतीसँ कामना। हमर पूर्ण सहयोग रहत।
१४. डॉ. श्री भीमनाथ झा- "विदेह" इन्टरनेट पर अछि तेँ "विदेह" नाम उचित आर कतेक रूपेँ एकर विवरण भए सकैत अछि। आइ-काल्हि मोनमे उद्वेग रहैत अछि, मुदा शीघ्र पूर्ण सहयोग देब।कुरुक्षेत्रम् अन्तर्मनक देखि अति प्रसन्नता भेल। मैथिलीक लेल ई घटना छी।
१५. श्री रामभरोस कापड़ि "भ्रमर"- जनकपुरधाम- "विदेह" ऑनलाइन देखि रहल छी। मैथिलीकेँ अन्तर्राष्ट्रीय जगतमे पहुँचेलहुँ तकरा लेल हार्दिक बधाई। मिथिला रत्न सभक संकलन अपूर्व। नेपालोक सहयोग भेटत, से विश्वास करी।
१६. श्री राजनन्दन लालदास- "विदेह" ई-पत्रिकाक माध्यमसँ बड़ नीक काज कए रहल छी, नातिक अहिठाम देखलहुँ। एकर वार्षिक अंक जखन प्रिंट निकालब तँ हमरा पठायब। कलकत्तामे बहुत गोटेकेँ हम साइटक पता लिखाए देने छियन्हि। मोन तँ होइत अछि जे दिल्ली आबि कए आशीर्वाद दैतहुँ, मुदा उमर आब बेशी भए गेल। शुभकामना देश-विदेशक मैथिलकेँ जोड़बाक लेल।.. उत्कृष्ट प्रकाशन कुरुक्षेत्रम् अंतर्मनक लेल बधाइ। अद्भुत काज कएल अछि, नीक प्रस्तुति अछि सात खण्डमे। ..सुभाष चन्द्र यादवक कथापर अहाँक आमुखक पहिल दस पंक्तिमे आ आगाँ हिन्दी, उर्दू तथा अंग्रेजी शब्द अछि (बेबाक, आद्योपान्त, फोकलोर..)..लोक नहि कहत जे चालनि दुशलनि बाढ़निकेँ जिनका अपना बहत्तरि टा भूर!..( स्पष्टीकरण- अहाँ द्वारा उद्घृत अंश यादवजीक कथा संग्रह बनैत-बिगड़ैतक आमुख १ जे कैलास कुमार मिश्रजी द्वारा लिखल गेल अछि-हमरा द्वारा नहि- केँ संबोधित करैत अछि। कैलासजीक सम्पूर्ण आमुख हम पढ़ने छी आ ओ अपन विषयक विशेषज्ञ छथि आ हुनका प्रति कएल अपशब्दक प्रयोग अनुचित-गजेन्द्र ठाकुर)...अहाँक मंतव्य क्यो चित्रगुप्त सभा खोलि मणिपद्मकेँ बेचि रहल छथि तँ क्यो मैथिल (ब्राह्मण) सभा खोलि सुमनजीक व्यापारमे लागल छथि-मणिपद्म आ सुमनजीक आरिमे अपन धंधा चमका रहल छथि आ मणिपद्म आ सुमनजीकेँ अपमानित कए रहल छथि।..तखन लोक तँ कहबे करत जे अपन घेघ नहि सुझैत छन्हि, लोकक टेटर आ से बिना देखनहि, अधलाह लागैत छनि.....ओना अहाँ तँ अपनहुँ बड़ पैघ धंधा कऽ रहल छी। मात्र सेवा आ से निःस्वार्थ तखन बूझल जाइत जँ अहाँ द्वारा प्रकाशित पोथी सभपर दाम लिखल नहि रहितैक। ओहिना सभकेँ विलहि देल जइतैक। (स्पष्टीकरण-श्रीमान्,अहाँक सूचनार्थ विदेह द्वारा ई-प्रकाशित कएल सभटा सामग्री आर्काइवमे http://www.videha.co.in/परबिना मूल्यक डाउनलोड लेल उपलब्ध छै आ भविष्यमे सेहो रहतैक। एहि आर्काइवकेँ जे कियो प्रकाशक अनुमति लऽ कऽ प्रिंट रूपमे प्रकाशित कएने छथि आ तकर ओ दाम रखने छथि आ किएक रखने छथि वा आगाँसँ दाम नहि राखथु- ई सभटा परामर्श अहाँ प्रकाशककेँ पत्र/ ई-पत्र द्वारा पठा सकै छियन्हि।- गजेन्द्र ठाकुर)...अहाँक प्रति अशेष शुभकामनाक संग।
१७. डॉ. प्रेमशंकर सिंह- अहाँ मैथिलीमे इंटरनेटपर पहिल पत्रिका "विदेह" प्रकाशित कए अपन अद्भुत मातृभाषानुरागक परिचय देल अछि, अहाँक निःस्वार्थ मातृभाषानुरागसँ प्रेरित छी, एकर निमित्त जे हमर सेवाक प्रयोजन हो, तँ सूचित करी। इंटरनेटपर आद्योपांत पत्रिका देखल, मन प्रफुल्लित भऽ गेल।
२३. श्री भालचन्द्र झा- अपनेक कुरुक्षेत्रम् अंतर्मनक देखि बुझाएल जेना हम अपने छपलहुँ अछि। एकर विशालकाय आकृति अपनेक सर्वसमावेशताक परिचायक अछि। अपनेक रचना सामर्थ्यमे उत्तरोत्तर वृद्धि हो, एहि शुभकामनाक संग हार्दिक बधाई।
२४.श्रीमती डॉ नीता झा- अहाँक कुरुक्षेत्रम् अंतर्मनक पढ़लहुँ।ज्योतिरीश्वर शब्दावली, कृषि मत्स्य शब्दावली आ सीत बसन्त आ सभ कथा, कविता, उपन्यास, बाल-किशोर साहित्य सभ उत्तम छल। मैथिलीक उत्तरोत्तर विकासक लक्ष्य दृष्टिगोचर होइत अछि।
२५.श्री मायानन्द मिश्र- कुरुक्षेत्रम् अंतर्मनक मेहमर उपन्यास स्त्रीधनकजेविरोध कएल गेल अछि तकर हम विरोध करैत छी।...कुरुक्षेत्रम् अंतर्मनक पोथीक लेल शुभकामना।(श्रीमान् समालोचनाकेँ विरोधक रूपमे नहि लेल जाए।-गजेन्द्र ठाकुर)
२६.श्री महेन्द्र हजारी- सम्पादक श्रीमिथिला- कुरुक्षेत्रम् अंतर्मनक पढ़ि मोन हर्षित भऽ गेल..एखन पूरा पढ़यमे बहुत समय लागत, मुदा जतेक पढ़लहुँ से आह्लादित कएलक।
४१.डॉ रवीन्द्र कुमार चौधरी- कुरुक्षेत्रम् अंतर्मनक बहुत नीक, बहुत मेहनतिक परिणाम। बधाई।
४२.श्री अमरनाथ- कुरुक्षेत्रम् अंतर्मनक आ विदेह दुनू स्मरणीय घटना अछि, मैथिली साहित्य मध्य।
४३.श्री पंचानन मिश्र- विदेहक वैविध्य आ निरन्तरता प्रभावित करैत अछि, शुभकामना।
४४.श्री केदार कानन- कुरुक्षेत्रम् अन्तर्मनक लेल अनेक धन्यवाद, शुभकामना आ बधाइ स्वीकार करी। आ नचिकेताक भूमिका पढ़लहुँ। शुरूमे तँ लागल जेना कोनो उपन्यास अहाँ द्वारा सृजित भेल अछि मुदा पोथी उनटौला पर ज्ञात भेल जे एहिमे तँ सभ विधा समाहित अछि।
४५.श्री धनाकर ठाकुर- अहाँ नीक काज कऽ रहल छी। फोटो गैलरीमे चित्र एहि शताब्दीक जन्मतिथिक अनुसार रहैत तऽ नीक।
४६.श्री आशीष झा- अहाँक पुस्तकक संबंधमे एतबा लिखबा सँ अपना कए नहि रोकि सकलहुँ जे ई किताब मात्र किताब नहि थीक, ई एकटा उम्मीद छी जे मैथिली अहाँ सन पुत्रक सेवा सँ निरंतर समृद्ध होइत चिरजीवन कए प्राप्त करत।
४७.श्री शम्भु कुमार सिंह- विदेहक तत्परता आ क्रियाशीलता देखि आह्लादित भऽ रहल छी। निश्चितरूपेण कहल जा सकैछ जे समकालीन मैथिली पत्रिकाक इतिहासमे विदेहक नाम स्वर्णाक्षरमे लिखल जाएत। ओहि कुरुक्षेत्रक घटना सभ तँ अठारहे दिनमे खतम भऽ गेल रहए मुदा अहाँक कुरुक्षेत्रम् तँ अशेष अछि।
५९.श्री धीरेन्द्र प्रेमर्षि- अहाँक समस्त प्रयास सराहनीय। दुख होइत अछि जखन अहाँक प्रयासमे अपेक्षित सहयोग नहि कऽ पबैत छी।
६०.श्री देवशंकर नवीन- विदेहक निरन्तरता आ विशाल स्वरूप- विशाल पाठक वर्ग, एकरा ऐतिहासिक बनबैत अछि।
६१.श्री मोहन भारद्वाज- अहाँक समस्त कार्य देखल, बहुत नीक। एखन किछु परेशानीमे छी, मुदा शीघ्र सहयोग देब।
६२.श्री फजलुर रहमान हाशमी-कुरुक्षेत्रम् अन्तर्मनक मे एतेक मेहनतक लेल अहाँ साधुवादक अधिकारी छी।
६३.श्री लक्ष्मण झा "सागर"- मैथिलीमे चमत्कारिक रूपेँ अहाँक प्रवेश आह्लादकारी अछि।..अहाँकेँ एखन आर..दूर..बहुत दूरधरि जेबाक अछि। स्वस्थ आ प्रसन्न रही।
६४.श्री जगदीश प्रसाद मंडल-कुरुक्षेत्रम् अन्तर्मनक पढ़लहुँ । कथा सभ आ उपन्यास सहस्रबाढ़नि पूर्णरूपेँ पढ़ि गेल छी। गाम-घरक भौगोलिक विवरणक जे सूक्ष्म वर्णन सहस्रबाढ़निमे अछि, से चकित कएलक, एहि संग्रहक कथा-उपन्यास मैथिली लेखनमे विविधता अनलक अछि।समालोचना शास्त्रमे अहाँक दृष्टि वैयक्तिक नहि वरन् सामाजिक आ कल्याणकारी अछि, से प्रशंसनीय।
६५.श्री अशोक झा-अध्यक्ष मिथिला विकास परिषद- कुरुक्षेत्रम् अन्तर्मनक लेल बधाई आ आगाँ लेल शुभकामना।
६६.श्री ठाकुर प्रसाद मुर्मु- अद्भुत प्रयास। धन्यवादक संग प्रार्थना जे अपन माटि-पानिकेँ ध्यानमे राखि अंकक समायोजन कएल जाए। नव अंक धरि प्रयास सराहनीय। विदेहकेँ बहुत-बहुत धन्यवाद जे एहेन सुन्दर-सुन्दर सचार (आलेख) लगा रहल छथि। सभटा ग्रहणीय- पठनीय।
६७.बुद्धिनाथ मिश्र- प्रिय गजेन्द्र जी,अहाँक सम्पादन मे प्रकाशित ‘विदेह’आ ‘कुरुक्षेत्रम् अंतर्मनक’ विलक्षण पत्रिका आ विलक्षण पोथी! की नहि अछि अहाँक सम्पादनमे? एहि प्रयत्न सँ मैथिली क विकास होयत,निस्संदेह।
६९.श्री परमेश्वर कापड़ि - श्री गजेन्द्र जी । कुरुक्षेत्रम् अंतर्मनक पढ़ि गदगद आ नेहाल भेलहुँ।
७०.श्री रवीन्द्रनाथ ठाकुर- विदेह पढ़ैत रहैत छी। धीरेन्द्र प्रेमर्षिक मैथिली गजलपर आलेख पढ़लहुँ। मैथिली गजल कत्तऽ सँ कत्तऽ चलि गेलैक आ ओ अपन आलेखमे मात्र अपन जानल-पहिचानल लोकक चर्च कएने छथि। जेना मैथिलीमे मठक परम्परा रहल अछि। (स्पष्टीकरण- श्रीमान्, प्रेमर्षि जी ओहि आलेखमे ई स्पष्ट लिखने छथि जे किनको नाम जे छुटि गेल छन्हि तँ से मात्र आलेखक लेखकक जानकारी नहि रहबाक द्वारे, एहिमे आन कोनो कारण नहि देखल जाय। अहाँसँ एहि विषयपर विस्तृत आलेख सादर आमंत्रित अछि।-सम्पादक)
७१.श्रीमंत्रेश्वर झा- विदेह पढ़ल आ संगहि अहाँक मैगनम ओपसकुरुक्षेत्रम् अंतर्मनकसेहो,अति उत्तम।मैथिलीक लेल कएल जा रहल अहाँक समस्त कार्य अतुलनीय अछि।
७२. श्री हरेकृष्ण झा-कुरुक्षेत्रम् अंतर्मनकमैथिलीमे अपन तरहक एकमात्र ग्रन्थ अछि, एहिमे लेखकक समग्र दृष्टि आ रचनाकौशल देखबामे आएल जे लेखकक फील्डवर्कसँ जुड़ल रहबाक कारणसँ अछि।
७३.श्री सुकान्त सोम-कुरुक्षेत्रम् अंतर्मनकमेसमाजक इतिहास आ वर्तमानसँ अहाँकजुड़ाव बड्ड नीक लागल, अहाँ एहिक्षेत्रमे आर आगाँ काज करब से आशा अछि।
७४.प्रोफेसर मदन मिश्र- कुरुक्षेत्रम् अंतर्मनकसन किताब मैथिलीमे पहिले अछि आ एतेक विशाल संग्रहपर शोध कएल जा सकैत अछि। भविष्यक लेल शुभकामना।
७५.प्रोफेसर कमला चौधरी- मैथिलीमे कुरुक्षेत्रम् अंतर्मनक सन पोथी आबए जे गुण आ रूप दुनूमे निस्सन होअए, से बहुत दिनसँ आकांक्षा छल, ओ आब जा कऽ पूर्ण भेल। पोथी एक हाथसँ दोसर हाथ घुमि रहल अछि, एहिना आगाँ सेहो अहाँसँ आशा अछि।
विदेह
मैथिली साहित्य आन्दोलन
(c)२००८-०९. सर्वाधिकार लेखकाधीन आजतय लेखकक नाम नहि अछि ततय संपादकाधीन। विदेह (पाक्षिक) संपादक- गजेन्द्र ठाकुर। सहायक सम्पादक: श्रीमती रश्मि रेखा सिन्हा, श्री उमेश मंडल। एतय प्रकाशित रचना सभक कॉपीराइट लेखक लोकनिक लगमे रहतन्हि, मात्र एकर प्रथम प्रकाशनक/ आर्काइवक/ अंग्रेजी-संस्कृतअनुवादक ई-प्रकाशन/ आर्काइवक अधिकार एहि ई पत्रिकाकेँ छैक। रचनाकार अपन मौलिक आ अप्रकाशित रचना (जकर मौलिकताक संपूर्ण उत्तरदायित्व लेखक गणक मध्य छन्हि) ggajendra@yahoo.co.inआकि ggajendra@videha.comकेँ मेल अटैचमेण्टक रूपमेँ .doc, .docx, .rtf वा .txt फॉर्मेटमे पठा सकैत छथि। रचनाक संग रचनाकार अपन संक्षिप्त परिचय आअपन स्कैन कएल गेल फोटो पठेताह, से आशा करैत छी। रचनाक अंतमे टाइप रहय, जे ई रचना मौलिक अछि, आ पहिल प्रकाशनक हेतु विदेह (पाक्षिक) ई पत्रिकाकेँ देल जा रहल अछि। मेल प्राप्त होयबाक बाद यथासंभव शीघ्र ( सात दिनक भीतर) एकर प्रकाशनक अंकक सूचना देल जायत। एहि ई पत्रिकाकेँ श्रीमति लक्ष्मी ठाकुर द्वारा मासक 1 आ15 तिथिकेँ ई प्रकाशित कएल जाइत अछि।
(c) 2008-09 सर्वाधिकार सुरक्षित। विदेहमे प्रकाशित सभटा रचना आआर्काइवक सर्वाधिकार रचनाकार आसंग्रहकर्त्ताक लगमे छन्हि। रचनाक अनुवाद आपुनः प्रकाशन किंवा आर्काइवक उपयोगक अधिकार किनबाक हेतु ggajendra@videha.comपर संपर्क करू। एहि साइटकेँ प्रीति झा ठाकुर, मधूलिका चौधरी आरश्मि प्रिया द्वारा डिजाइन कएल गेल।सिद्धिरस्तु